text:
Awe a cuminsa e prome training di Signs of Safety pa henter e sector social na Aruba.
‘Signs of Safety’ un training desaroya na Australia y cu conoce gran aceptacion y cu bon resultado riba e tema di proteccion di mucha a start awe 1 di april pa prome biaha na Aruba. E mainta a cuminsa cu un palabra di entre otro Prome Minister Evelyn Wever-Croes, Minister di Asunto Social y Labor Glenbert Croes y Daniel Tecklenborg di CEDE Aruba.
‘Signs of Safety’ ta un iniciativa di Bureau Sostenemi conhuntamente cu Wit Gele Kruis. Banda di esaki, Fundacion Respetami a contribui grandi den e planificacion di esaki. E projecto ta wordo financia pa CEDE Aruba conhuntamente cu Gobierno di Aruba. E proyecto ta conta cu un total di 134 participante cu no solamente ta profesionalnan cu ta traha riba tereno social pero tambe den enseñansa, husticia y salubridad.
‘Signs of Safety’ a ser implementa na Estados Unidos, Europa y Asia. E training ‘Signs of Safety’ ta diseña specificamente pa proteccion di mucha y ta diseña door di profesionalnan riba e tereno social pa asina por aplica e miho tecnicanan pa e casonan mas dificil pa loke ta trata proteccion di muchanan den caso di abuso.
Un palabra di EXITO na tur participante cu e training di ‘Signs of Safety’.


c: text/html

text:
Kralendijk – Entidat Públiko Boneiru ta bai hasi uso di toubot di Kompania di Tou Kòrsou (KTK) pa sòru pa tráfiko marítimo kana bon. Pa esaki Entidat Públiko Boneiru a sera un akuerdo di koperashon, un asina yama Memorandum òf understanding, ku KTK. A palabrá pa wak kon strukturalmente por stashoná un toubot di KTK den haf di Boneiru. Pa logra esaki KTK a lanta Kompania di Tou Bonaire (KTB).
Ta un reto pa tin un toubot den haf di Boneiru. Sigur mirando ku awor akí tin tiki nabegashon pa motibu di restrikshonnan di Covid. Tambe a para aktividatnan di Bopec. Esaki tambe a sòru ku tin ménos tráfiko marítimo na Boneiru.
Tòg servisio di haf di Entidat Públiko Boneiru ta haña ku ta nesesario pa speshal awor akí tin un toubot mará den haf. Nos isla ta kresiendo i den un periodo ku ménos nabegashon ta un bon momentu pa turesten kuminsá ku esaki. Antisipando riba un periodo drùk di nabegashon den futuro.
E akuerdo mester kondusí na un situashon kaminda tin mas kontakto entre Boneiru i Kòrsou riba tereno marítimo. KTB lo traha riba un plan empresarial den kua e koperashon entre OLB i KTB ta reflehá i tambe e pagamentu bèk di impuesto riba importashon. Esaki pasobra ekonomia di tur dos isla ta dependé di nabegashon. Koperashon ta na interes di Boneiru i Kòrsou. E soño final ta pa tin un industria di haf fuerte na Boneiru ku oportunidat di trabou pa tur hende ku tin eksperensia riba tereno marítimo.
FUENTE:OLB/LIVE 99 FM

robotstxt: allowed

filter: keep


text:
Partido Democraat ta boga pa un Parlamento redusí na 15 Parlamentario
Partido Democraat ta boga pa un Parlamento redusí na 15 Parlamentario
Na e momentunan aki nos pais ta na un krusada sumamente importante, e nesesidat den pueblo ta urgente i grandi pero si no trata palabrashonnan den Parlamento ta nifiká ku e yudansa tan nesesario for di Reino no ta yega. Asina fásil i kompleho e situashon ta alabes.
Bon funshonamentu di un gobièrnu mayoria bia ta mará na bon funshonamentu di e Parlamento ku ta eksistí na e momentu ei. Parlamento su tarea prinsipal ta kontrolá i pone gobièrnu responsabel pa e forma ku gobièrnu ta hiba su gobernashon. Den esaki ta e kalidat di e Parlamento ta konta i no su kantidat.
Pueblo mediante su voto ta skohe e Parlamento ku tin ku bai represent’é. Pueblo ta ferwagt ku e parlamentario ta represent’é dígnamente, esaki independientemente di kua gobièrnu ta gobernando. Un Parlamento fuerte i kritiko kontra ministernan di su propio koalishon lo sòru pa e nivel di gobernashon subi di forma signifikante.
P’esei Partido Democraat, pa medio di su lider polítiko Elsa Rozendal, ta boga pa un Parlamento fuerte i kritiko. Asta e mester ta kritiko kontra di su mes ministernan na momentu ku Partido Democraat ta den gobièrnu. Tambe mirando e situashon finansiero prekario ku nos pais ta pasando aden, Partido Democraat ta boga pa redusí e kantidat di parlamentarionan te na 15 enbes di 21. Tambe esaki ta bon momentu pa kuminsá pensa pa redusí e kantidat di ministerionan te na 6 enbes di 9.
Den un pais kaminda e sirkunstansianan a kambia drástikamente e aserkamentu pa tantu Parlamento i gobernashon tambe mester ta diferente, asina Elsa Rozendal ta finalisá.


text:
Ultimamente clientenan di SETAR por experiencia cu ta haya mensahenan straño via WhatsApp y/of SMS di un persona desconoci, un persona den bo lista di contacto of un compania. E mensahenan aki sa bin na varios idioma incluyendo Papiamento.
SETAR ta pidi su clientenan pa ta alerta riba e tipo di mensahenan aki. Importante ta pa no chat, ni provee ningun tipo di informacion of click riba linknan. Den caso di WhatsApp bo por block & raport’e number.
Tene na cuenta cu companianan legitimo no lo pidibo bo informacion personal of informacion di bo cuentanan via mensahenan di texto. Si bo ta kere e mensahe por ta real, tuma contacto cu e compania indica. Asina aki bo ta evita di bira victima di scammers cu ta purba horta bo informacion personal.


text:
ORANJESTAD – Hulanda a bai di akuerdo tòg ku e fiansa sin interes di 113,3 mion florin (mas o ménos 58 mion euro) na Aruba, despues di konfushon ora Konseho di Minister di Reino a kaba djabièrnè pasá.
“Algun ora despues di e konferensha di prensa di Aruba, Aruba a laga sa ofishalmente na Hulanda ku e ta di akuerdo ku e kondishonnan i ku por duna e fiansa”, un bosero di sekretario di estado Raymond Knops (Relashonnan den Reino) a bisa.
E bosero ta konfirmá ku e pakete di fiansa en bèrdat tin 63,9 mion florin ku ta pasa mésora i ku pa e di dos parti di 49,4 mion florin e instansha di vigilansha Caft mester duna lus bèrdè ainda.
Konfushon
Tabatin konfushon djabièrnè pasobra sekretario di estado Knops despues ku Konseho di Minister di Reino a kaba a bisa ku ainda no tabatin un desishon tokante e sosten finansiero na Aruba, Kòrsou i Sint-Maarten. E islanan mester a konsultá ainda ku nan apoyo polítiko tokante e kondishonnan hulandes na e ayudo.
Pero gabinete arubano mésora a pone un konferensha di prensa pa bisa ku sí tabatin un akuerdo den Konseho di Minister di Reino. Loke despues Knops a ninga. E karta ofishal kaminda Aruba ta indiká di ta di akuerdo ku e kondishonnan hulandes a yega algun ora despues di e konferensha di prensa ei.
Un di e kondishonnan ta ku ámtenar arubano i esnan igual banda di salario tambe mester entregá indeksashon. Esaki a kousa reakshon di sorpresa di espesialmente e sindikatonan na e isla, ku a bisa ku nan lo reakshoná ofishalmente ainda riba esaki.
Iritashon aktitut di Hulanda
Na Kòrsou e iritashonnan tokante kon Hulanda ta ekspresá su mes tokante e isla ta oumentá. Lesa mas tokante di esaki : Ainda no a tuma desishon tokante e miónes di Hulanda pa e krísis di corona na Aruba, Kòrsou, Sint Maarten


text:
ORANJESTAD, Aruba: Pa 25 aña largo a organisa e Copa Antiano di futbol, cu a inicia na 1960. E ultimo Copa Antiano tabata na 1985 y despues cu Aruba a haya su Status Aparte na 1986 no a organisa esaki mas. Algun club mes a purba di organisa Copa ABC, pero nan a stop di haci esaki y awo Arubaanse Voetbal Bond (AVB) ta purbando di organisa e ABC Cup. E aña aki lo tuma luga den luna di November e torneo di futbol di A-B-C.
E torneo aki ta un iniciativa di Presidente di AVB, Ing. Richard Dijkhoff, kende a cuminsa traha riba dje 3 aña pasa. A cuminsa traha riba e concepto aki, pasobra a ripara cu no tin nada cu ta sosode entre e islanan di Antias. Y di esey a cuminsa cu diferente combersacion cu e presidentenan di e federacionnan di Corsou y Boneiro, unda cu a purba di yega na e ABC Cup.
Pero pa motibonan organisatorio, unda cu e campeonatonan di futbol di Corsou y Boneiro no ta core paralelo cu di Aruba, esey a pone cu tabatin problema pa organisa un bon ABC Cup. Richard Dijkhoff a elabora cu e aña aki e campeonatonan ta core practicamente paralelo, unda cu Aruba y Boneiro ta core casi mes momento mientras cu Corsou a cambia nan formato. Nan a adapta nan campeonato y awo tur 3 campeonato ta core paralelo. Esaki a haci posibel y awo a nan a sinta hunto pa por organisa ABC Cup.
Na Boneiro nan ta organisa e torneo Internacional y sintando cu nan, a dicidi di probecha di e oportunidad aki pa organisa e ABC Cup entre Aruba, Boneiro y Corsou. E federacionnan a bisa cu esaki ta un inicio y tanten cu yega Boneiro cu e campeon di Aruba. Aki lo sigui amplia mas riba esaki, unda cu lo trece bek manera tabata conoce den pasado como Copa Antiano.
Pa’e futbol di Aruba competi den un competencia internacional aki tin su beneficionan y e president di AVB a expresa cu e teamnan di Aruba por midi nan mes con nan ta para den futbol entre e tres islanan. Un campeon di Aruba lo enfrenta campeon di Corsou, unda cu lo midi con e diferencianan ta, pero di otro banda esaki ta un iniciativa p’e teamnan trata di bay un bon campeonato y sali campeon di Aruba den futbol. Na momento cu e team sali campeon di Aruba, nan tin e garantia di bay hunga wega internacional, sea esaki ta na Aruba, Boneiro of Corsou. Esey tambe ta duna bek na e sacrificio y esfuerso cu hungado, coach, dirigente ta haci. Esaki ta e prome fase, asina el a elabora.
Despues di esaki ta sigui e preparacionnan, pasobra danki na e cooperacion cu CONCACAF e team di Coca-Cola Nacional lo bay ta participando den e prome kwartaal di 2018 un torneo internacional unda teamnan campeon di Caribe lo topa otro. AVB ta trahando duro pa duna bek na tur esun cu ta participa den futbol, unda cu ta duna nan algo pa asina nan por bisa cu por fin como hungado ta keda reconoci. Apart cu ta reconoce nan den un actividad manera di Futbol Aruba, awo nan ta haya reconocemento pa motibo cu AVB conhuntamente cu e partnernan manera Fundacion Lotto pa Deporte ta percura pa nan yega e torneonan aki. Pa asina nan por hunga futbol internacional y midi con nan ta para den futbol.


text:
GOBIÈRNU TA KOMPENSÁ ADISHONALMENTE HENDENAN KU TA RISIBÍ AOV I KU NA MOMENTU KU NAN A YEGA EDAT DI 60 AÑA A OPTA PA E AREGLO DI TRANSISHON ENTRE 2014 I 2016
Willemstad- Konseho di Minister a bai di akuerdo ku un kompensashon adishonal di e grupo di AOV’r ku durante di e periodo di 1 mart 2014 pa 1 di mart 206 a hasi uso di e areglo di transishon pa kobra nan penshun di behes (AOV) promé ku nan a yega 65 no opstante e redukshon di 6% pa aña riba nan penshun di behes.
Ta trata di personanan ku a entrega nan petishon na SVB, pa for di nan 60 aña risibí nan pago di penshun di behes. A apliká un redukshon di 6% pa aña riba e penshun di behes. Por a hasi petishon pa e areglo di transishon entre 1 di mart 2014 pa 1 di mart 2016.
Alrededor di 4.800 persona entrega un petishon entre 1 di mart 2014 i 1 si mart 2016 pa risibi nan pago di penshun di behes ku e redukshon aki. E rason ku a pisa hopi den yega na e desishon pa kompensá e grupo aki ta e echo ku un parti di nan no tin otro fuente di entrada ku no ta nan penshun di behes. Banda di esaki a resultá ku algun di nan a hasi petishon for di mart 2014 pa tuma nan penshun di behes i komo tal a risibí un redukshon máksimo (di 30%.)
Danki na e esfuersonan ku komunidat a hasi durante di e último añanan a krea espasio pa por suavisá efektonan negativo ku e reforma a trese kuné. E redukshon di 30% riba e derecho di penshun di behes a keda redusí pa e grupo aki te na 20% na sèptmber 2016 i e grupo di persona aki a risibí pago di esaki ku forsa retroaktivo na fin di sèptèmber 2016.
Entretanto a konstata ku e gastunan di e redukshon aki, tantu esun pa kubri e parti retroaktivo komo e gastunan struktural, ta menos di loke a premira. Pesei Konseho di Minister a disidi baha adishonalmente e redukshon riba e derecho di penshun pa e grupo aki te na 15%.
E grupo di persona aki lo risibí e bahada aki tambe ku forsa retroaktivo. E pago lo tuma luga na inisio di desèmber 2016.


text:
“Refineria” E oportunidat pa bòltu Kòrsou 180°
“Refineria” E oportunidat pa bòltu Kòrsou 180°
Sea polítikonan ta fiha posishon awor, si no “que se callen para siempre”. Ora tin entiero, no sa yama dòkter, ta santana ta bai. Esaki kiermen mester aktua awor! Awor si no tin awa pa laba. Refineria t’e promé paso pa Kòrsou kuminsá sinti airu orgániko. Airu fresku. No ta tur ora TPK ta di akuerdo ku IMF, pero asta e último konseho di IMF ta bisa esaki.
Trabou pa Kòrsou TPK ta pidi tur ku a haña oportunidat kaba, pa hala na banda awor. Boso a haña tur chèns di mundu pa hunga ninichi i este koronika pakolmo kaba tur e plaka ku refineria a produsí. Hesta un berguensa. Kaba tur e sèn na PMO, due diligence, konsehero aki, konsehero aya, PERO RESULTADO TA SERO (0). Anto ni un hende ta responsabel. Na Kòrsou so e kos aki ta posibel, mientras mama i tatanan ta na kas. Banko ta kue kasnan i outo den beslag ku Dios di ta basta. Kon bosnan por drumi anochi? Kon?
Awel awor aki boso tur ku a djòdjò dje plaka, sin bin ku solushon hala na banda wak wega di ahedres awor. E kos ta masha fasil. Bo no tin sèn, para na banda. Bo no tin petrolio, pará na banda, bo no por invertí pa kumpli ku normanan di polushon para na banda. Awor aki ta e momentu pa refineria kuminsá drai. Ta e momentu pa Kòrsou su ekonomia kuminsá drai, pa haf di Kòrsou kuminsá tuma barkunan ku petrolio, pa KTK kuminsá nabegá, pa trahadonan di refineria kuminsá pone smile riba nan kara.
Kòrsou kompletu su enfoké mester ta riba refineria awor aki. Nos mester kuminsá habri wowo i mira ku ta nos mes mester move pa Kòrsou bai dilanti. Tur ku ta stroba, ban hala nan na banda. Kon por ta posibel ku refineria, un pilá di Kòrsou su ekonomia ta serando i partidonan polítiko, ministernan i èks-ministernan, parlamentarionan i èks-parlamentarionan ta riba un trankil ta skonde tras di direktor di refineria, sr. Delannoy. No por. Ta boso komo mandatario mester tin e timón. Basta di skonde tras di RDK i otro strukturanan i tambe “non-disclosure agreements” ku yen palabra ku e pueblo aki no ta interesá den dje. Ta awor ta e momentu pa fiha posishon, sea mandatarionan ta tuma posishon awor aki, sino “que se callen para siempre”.
Trabou pa Kòrsou TPK lo laga traha un flyer di berguensa ku potrèt i nòmber ariba di tur minister, miembronan di PMO, komisarionan di RDK i tur ku di un òf otro forma tabata inbolukrá i a laga refineria sera i mand’e viral tur aña den desember i yanüari pa pueblo semper keda korda nan.


text:
[Video] Betico Croes durante campaña: “Libertad ta trece cune Responsabilidad”
Betico Croes a hiba e discurso aki (video) durante e campaña electoral pa eligi e prome Parlamento di Aruba (november 1985). Tawata un tempo cu basta reto considerando cu Lago a cera, cual e tempo ey tawata tin un impacto negativo hopi mas grandi compara cu e diferente ceramento di refineria mas recien. Desempleo tawata alrededor di 35% y entradanan a cay drasticamente. Tur esaki net prome cu e Status Aparte cu a wordo logra na 1983, lo bay na vigor. Enfrentando e crisis, MEP a dicidi pa
Betico Croes: Estadista Arubiano
Di un ‘much’i campo cu no tawata tin e derecho di bira minister’ pa e estadista mas respeta di nos pais. Un maestro di scol. Hopi lo a pensa cu un abogado of otro profesional lo ta un miho politico cu un docente. Pero kisas e abilidad di e docente aki pa splica y trece puntonan dilanti a dun’e un calidad cu hopi di su coleganan politico no tawata tin. Su carisma tambe tawata un elemento esencial den su carera politico. Y nos no mester lubida su conseheronan. Si e mes tawata tuma decisionnan


text:
Oranjestad-Diabierna 23 di april Prome Minister sra. Evelyn Wever-Croes a anuncia flexibilisacion
di reglanan di Covid. Esaki ta posibel como cu a mira reduccion den e cantidad di
casonan activo. Te cu diahuebs 22 di april tabata 350 caso activo compara cu dia 1 di
april cu tabatin 704. Ainda tin un average di 36 caso nobo pa dia, cual ta significa cu e
riesgo tey ainda, sinembargo ta bayendo den bon direccion.
E situacion na hospital
Te cu 22 di april tabatin 39 persona den hospital di cual 15 ta den cuido intensivo.
Lamentablemente si tuma nota di e cifranan ta mira cu tin 95 persona cu a fayece cu tabatin
Covid na momento cu nan a fayece.
Vacunacion
Ora cu ta considera flexibilisacion di reglanan, Gobierno no ta tene cuenta cu e cantidad di e
casonan activo solamente, Gobierno ta mira e situacion di vacuna tambe. E sistema di
vacunacion ta bayendo hopi bon y te cu 22 di april tabatin 45 mil persona cu a vacuna cual ta
mas o menos 54% di e poblacion cu Gobierno kier pa vacuna. Si reparti e grupo aki, 46.5% di
esnan bou 60 aña ta vacuna y 72% di esnan riba 60 aña ta vacuna.
No a yega unda cu kier yega, sinembargo e ta bayendo den e bon direccion, Premier Wever –
Croes a remarca.
Cambionan maneho di Covid entrante dialuna 26 di april
- Cambio den orario di ciere: di 9or PM pa 10or PM
- Toque de Queda: di 10or PM pa 11or PM
- Gebiedsverbod: di 7or PM pa 7:30 PM
- Gymnan ta habri bek dialuna 26 di april segun protocolnan estricto
- Ta permiti Drive-by y Drive-thru (den caso di cumpleaño etc.)
Prome Minister a sigui splica cu a yega na e cambionan aki despues di tabatin hopi bon
reunion cu e gremionan di e diferente areanan aki. Minister di Economia hunto cu gremio
comercial y crisis team a delibera riba e pasonan pa mira con nan por yuda pa yega na e meta
pa 85% di nos poblacion ta vacuna, pa mas o menos medio mei. Minister di Salubridad a reuni
hunto cu crisis team y asociacion cu ta representa doñonan di gym, y a yega na hopi bon
palabracion di con e gymnan por habri bek dialuna 26 di april.
“Comunidad di Aruba ta prioridad di Gobierno na e momentonan aki. Pasobra si bin un brote,
henter comunidad mester sacrific atrobe. Consecuentemente lo perde e recuperacion
economico cu ta mirando, cual ningun persona kier”, Premier Wever-Croes a expresa.
Temporada di Eleccion
Faltando 9 siman pa eleccion, no ta e momento pa tin flexibilisacion di medida considerando
cu tin un average di 36 caso nobo pa dia.
Pa loke ta campañamento electoral, partidonan politico ta den consulta cu Cuerpo Policial tur
siman. Na e momentonan aki por cana ‘dos dos’ den un bario pero no bay paden, tambe por
tene actividadnan den consulta cu Cuerpo Policial, manera cu a wordo palabra.
Mas lihe baha e cantidad di casonan activo, mas lihe e cantidad di pashentnan na hospital
reduci y mas lihe comunidad ta vacuna, mas por flexibilisa e reglanan. Prome Minister ta haci
apelacion na comunidad pa bay vacuna pa por yega na e porcentahe di 85% di comunidad
vacuna, pa medio mei.


text:
KRALENDIJK – E grupo di protesta Nos Ke Boneiru Bèk ta keda manfestá pa un referèndem estatal dilanti edifisio di bestürkolezje di Boneiru. Gezaghèber Edison Rijna ta tolerá e situashon pa evitá eskalashon. E emoshonnan tabata asina fuerte, ku medidanan pa fòrsa un paro lo no a kondusí na un mihó resultado, asina Rijna a deklará.
Edishon Rijna a skone pa diálogo pasobra e ke laga interes general, seguridat i órden públiko prevalesé. Di e manera aki Nos Ke Boneiru Bèk a logra viktoria djarason ‘ultimo. Nan n a duna oido na e karta di Rijna pa terminá e manifestashon i kita tur e materialnan di protesta, stul i mesanan for dje sitio. Mas o ménos dosshen manifestante a sostene e grupo ku a intensivá nan akshon. E akshon a bai mas leu ora ku e Boneriano Uz Everts bistí den un kashaka a laga kadená su mes na porta di kura di bestürkolezje, ku kara tapá.
Podio di ekspreshon
E protesta a bira kada minüt mas intensivo ora e ora definitivo di dies or pa terminá e manifestashon tabata aserká. E luga di manifestashon a bira un podio pa e manifestantenan ekspresá nan mes. Diferente hende a ekspresá emoshonal nan sentimentu pa ku e akshon, referèndem i deseo pa Boneiru.
Despues di a entregá Rijna un karta i a sinta pa un ora i mei na mesa ku Rijna presidente James Finies di Nos Ke Boneiru Bèk a sali satisfecho i aliviá for di e reunion. “Nos derecho a kanta viktoria. Nos ta keda aki i nan no por kita nos. Nos lucha ta kontinuá te ora nan haña un referèndem.”
Státùs quo
Rijna ta bisa ku e no a premirá ku e akshon di protesta lo intensifiká. El a traha e karta den konsulta ku su konseheronan. Pero tur kos a boltu den direkshon negativo. “Ta sobrami nada otro pa mira e realidat i tuma un desishon balansá. Sigui preshoná ku medidanan pa fòrsa nan kita for di einan òf mihó skohe pa mantené órden públiko i seguridat. E situashon ta keda státùs quo.
Rijna ta bisa ku el a wak e rabia serka algun hende riba e lugá di parker na kantor di bestürkolezje. “Nan tabata tristu i mi a mira yoramentu. E kos ta afektá ami tambe. I den situashon asinaki lo tin hende ku ta hasi kos deskabeyá. Mi no por para responsabel pa ku esei. E grupo mes a hala atras nan responsabilidat pa esnan ku ta aktua individualista.”
Segun Rijna no tin ganadó ni pèrdèdó. Si e sigui lo tin pèrdèdó so. E no ta kere ku su kredibilidat ta hunga un ròl. E no ke hañ’é ku akshonnan negativo i ku lo ta pio ku su kredibilidat. E ta haña ku su kredibilidat ta krese serka e grupo ku ta den akshon.
E karta ku Rijna a entregá na Nos Ke Boneiru Bèk ta keda riba mesa. E ta keda para tras di e kontenido. E no por hala e karta aden, pasobra ta un echo ku e grupo no tin pèrmit pa pone borchinan di protesta, stul i mesa na e lugá. “Mi ke keda den dialogó i pa mantené pas tolerá e situashon.”
Outor Belkis Osepa


text: Diasabra 19 di September 4 Modelo special di “Sea Bunita Sea Bo Mes” a sali ariba e pantaya gigantesco (billboard) na Time Square New York. Esaki a wordo estrena mientras cu miles di persona por a wak Shawndré Geerman, Regina Janga, Jaydrick Clement y Sara Mora Contreras durante e evenemento cu National Down Syndrome Society ( NDSS) a organisa riba Time Square na New York pa 2021. Anualmente NDSS ta recorda riba e “cariño special” cu personanan cu Down Syndrome ta influencia den nos Comunidad. Durante un presentacion riba e pantaya gigante (bilboard) ariba Time Square na New York, 500 persona cu ta consisti di mucha te cu adulto cu ta Down Syndrome a wordo presenta. E video mas bien ta un forma di recorda y contribui logronan y balor cu personanan cu Down Syndrome tin den nos comunidad. E meta di NDSS ta pa crea concientisacion, acceptacion y inclushon pa e personanan cu tin Down Syndrome. Diasabra hopi famia a bin for di tur skina di mundo y a topa na New York pa participa den diferente evento cu a wordo organisa pa NDSS. Debi na e “pandemia”, atrobe e encuentro tabata diferente. Despues di mustra e video riba Time Square tur participante a asisti na diferente evento virtual cu e organisashon a presenta. Tabata tin entre otro un ceremonia di apertura “virtual” di NYC buddy Walk, un fiesta pa entrega di premio. Tur esaki a wordo tansmiti vitualmente na mas cu 150 cuidad na merca y tambe den diferente parti na mundo caminda mas di 325 mil persona a conecta via di internet. Apesar di e crisis di pandemia NDSS toch a logra organisa e evento special aki unda Shawndré, Regina, Jaydrick y Sara di Aruba y tur otro persona cu Down Syndrome por a participa. Esaki sigur ta un tremendo logro pa nos dushi Isla Aruba.


text:
PROHIBISHON PA SAKA POTRÈT DI KARCHI DI VOTA
Written by Khalil Guribaldi on 2 March, 2021
WILLEMSTAD 19 di mart 2021 tin elekshon pa un Parlamento nobo di Kòrsou. E diferente partidonan polítiko ta hibando kampaña pa logra mas tantu voto pa di e forma ei haña representashon den Parlamento.Elekshon liber, sekreto i honesto ta base di un estado di derecho demokrátiko. E importansia ta ankrá den Areglo di Estado i areglonan internashonal.Un votadó tin e derechi pa emití su voto sin ningun influensia i pa tene su desishon pa su mes.A base di e Kódigo Penal, kompra of benta di voto por wòrdu kastigá ku un kastigu di prisòn di máksimo 2 aña. Ora ta trata di froude ku voto, hopi biaha un potrèt komo prueba di bo eskoho ta nesesario pa por kobra plaka. Pa e motibu aki den e Reglamentu di votashon (Kiesreglement) artíkulo 68a ta stipulá ku ta prohibí pa saka potrèt durante votashon den e lokal di vota.Ministerio Públiko lo vigilá ku e elekshon lo ta unu liber i hustu.


text:
Un aspecto cu mi ta topa durante mi bishitanan di cas pa cas y cu tin mi masha preocupa ta e observacion cu diferente hende grandi ta biba nan so y no tin e cuido y yudansa necesario. Por cierto esaki tabata situacionnan cu mi a encontra caba durante campaña 2013 y cu gobierno no a trece niun mehoracion pa nos grandinan.
Problemanan di nos grandinan
Cu un alegria nan ta habri nan porta y ta lagabo pasa paden. E alegria riba e grandi su cara ta pone cu mesora mi ta pone cu mi ta tuma mi tempo pa sinta combersa. Hopi storia nan tin pa comparti pero loke mas ta haci impacto ta por ehempel ora e lagrimanan ta cuminsa basha ora nan bisa bo cu nan famia no ta worry cu nan, of cu nan no sa haya bishita. Otro aspecto ta e echo cu tin algun di e grandinan cu mi ta bishita ta indica cu e placa no ta yega pa nan por cubri nan gastonan di luna of cu no ta resta pa nan por haci algo di placer.
Sigur un punto di iritacion y preocupacion ta e cobransanan inhusto di belasting cu nan ta ricibi y cu nan sa cu nan no por paga of defende nan mes contra. Asina mi por keda menciona retonan cu diariamente e grandinan ta indica cu nan mester surpasa. Pero e reto di mas grandi ta keda esun di cuido y salud.
Un otro preocupacion grandi ta cu nos grandinan mescos cu tur otro hende tin cu warda varios luna prome cu haya un cita cu specialista cual sigur den nan situacion hopi biaha por tin consecuencianan grave y por empeora nan situacion. Otro preocupacion ta cu e grandi en cuestion, of su famia, no ta logra haya un lugar den un cas di cuido p’e. Riba dje e realidad ta, cu ta dificil pa haya un persona di confiansa pa bin cuida di e grandi na cas of financieramente e grandi of su famia no por carg’e.
Scarcedad di Cas di Cuido:
Na mes momento mi ta haya informacion di esnan cu ta traha na Casnan di Cuido pa nos grandinan cu tin lista di espera largo y cu fondonan disponibel no ta yega pa duna e grandinan e cuido y bida cu nan merece. Na mes momento ta constata cu Casnan di Cuido falta di mantencion. Nos por menciona por ehempel San Pedro cu ya pa algun tempo e parti dilanti ta cera pa renovacion pero te ainda nada. Un Paviljoen tambe cu sigur ta na beurt pa haya un renovacion completo. E situacion aki ta haci cu e cuponan pa nos grandinan ta bira mas limita ainda. Otro aspecto cu no por perde di bista ta e realidad cu e grupo di nos grandinan ta sigui bira grandi cual ta haci cu e problematica aki ta uno cu ariba termino corto mester keda atendi cu ne.
Prioridad pa solucion:
Pesey MEP lo percura pa pone e cuido y salud di nos grandinan como prioridad. MEP lo percura pa brinda un cuido digno na nos grandinan. MEP lo mehora e calidad di cuido medico door di entre otro trece mas geriatra (specialista pa hende grandi) cu ta specialisa ariba e tereno aki. MEP lo percura pa e renovacionnan necesario tuma lugar cu urgencia. Otro manera cu MEP kier trece alivio financiero pa e grupo aki ta door di rebaha e prima di AZV pa pensionadonan. Alabes lo elimina pago di belasting riba e pensioen di biehes pa e grandinan por keda cu mas placa den nan cartera.
Nos grandinan, na cas of den Casnan di cuido, mester por biba bou di condicionnan aceptabel, nan mester por haya e cuido di calidad cu nan merece. Nos grandinan a traha asina duro pa progreso di nos pais y awor mester por gosa di un bon y dushi bida.
Mi kier remarca cu enberdad un gobierno responsabel mester haci tur posibel pa nos grandinan tin un bon y dushi bida pero ta keda na cada un di nos pa mustra respet y gradicimento na esunnan cu a lanta y cria nos. Duna nan e atencion y cuido necesario. Mas cu tur cos e amor y cariño pa nan biba un bida den un comunidad social y cu alegria y dignidad. Ban mehora con Aruba ta cuida di nos grandinan!
Mirando e problematica di ‘vergrijzing’ ami lo boga pa bin cu un Cas pa nos grandinan den e disticto di Noord. Un di e districto di mas grandi di Aruba. Beneficio di tin un Cas di Cuido den e mesun districto ta facilita e famia pa por mantene contacto y bishita e grandi cu mas frecuencia y e grandi ta keda biba den un area conoci y cu hendenan di su vecindario.


text:
Nos ta pará kla pa yuda bo
Bonbiní na e wèpsait di Pensioenfonds Caribisch Nederland (PCN). E fondo di penshun ta pa tur hende ku ta(bata) traha den gobièrnu, enseñansa òf kuido na Hulanda Karibense. Diskubrí via e menú parti ariba i/òf botonnan akibou, kua informashon di penshun ta interesante pa bo. Of usa e funshon pa buska parti ariba na man drechi. Laga nos sa si ainda bo tin pregunta. Gustosamente nos ta konta bo mas tokante bo penshun serka PCN.
Mi ta
risibí
un penshun
Mi
ta nobo
na PCN
informashon
pa dunadonan
di trabou
último noticia
Den òktober nos kantor ta será riba djaweps mèrdia
Relashoná ku un kurso interno, nos ofisina ta será...
Coverage overview August 2021
We are pleased to share our monthly coverage overview with you....
Coverage overview july 2021
We are pleased to share our monthly coverage overview with you....
Dekkingsgraadoverzicht juni 2021
Iedere maand delen we onze actuele dekkingsgraad met u....
PCN ta presentá plannan di renobashon pa ‘Scout’s Place’na Saba
Stichting Pensioenfonds Caribisch Nederland (‘PCN’) resientemente a presentá su plannan
pa renobashon di hotèl/bar/restorant Scout’s Place na gobièrnu insular di Saba. E intenshon
ta pa kumins...
Konsulta di sektor Hulanda Karibense ta stipulá kombenio nobo di penshun
Siman pasá dunadónan di trabou i sindikatonan afiliá na e Konsulta di
sektor Hulanda Karibense a sera un cao nobo. E kombenio di penshun
ta parti di e cao akí.
Preparashon renobashon The Hill Compound na Sint Eustatius a kuminsá
Ku un traspaso di yabi simbóliko di parti di Minerva Hook-van Putten di Excellency
Consultancy na Stichting Pensioenfonds Caribisch Nederland (PCN) a duna inisio na
renobashon di The Hill Compound na St. ...
Boletin informativo 2021
Na promé lugá mi ta deseá abo i bo sernan kerí pa medio di e boletin informativo akí, tambe na nòmber di tur kolaboradó i direktiva di PCN, un aña nobo felis i salú. Nos ta spera un aña nobo, den kua ban spe...
Dikon nos ta invertí komo fondo?
PCN ta risibí primanan di penshun. Un gran parti di e primanan nos ta invertí. Nos ta hasi esei pa gana mas plaka pa e partisipantenan di nos fondo di penshun. Di manera ku bo entrada pa aweró por krese i nos tin e chèns pa indeksá e penshunnan. Naturalmente nos ta invertí a kambio di riesgo i kostonan aseptabel.
Presidente
Nos t’ei pa bo
T +599 717 09 84
E info-bonaire@pensioenfonds-cn.com
Habrí di:
08.30 – 12.00 uur
i di 13.00 – 16.00 uur


text:
(ADVERTORIAL)
ORANJESTAD – September 18, 2021 – Despues di algun luna di preparacion y diseñá un concepto nobo pa Renaissance Marketplace, a bin na e idea pa crea un arcade. ARCADE ARUBA by Wind Creek a habri su portanan oficialmente pa tur mucha y ‘gamers’ nan di Aruba. Un idea unico pa entretene e muchanan mientras cu e mayornan ta disfruta y relaha na un di e establecimentonan di Renaissance Marketplace. Awor por hunga, spaar y cambia punto pa premionan atractivo.
Pa algun luna caba por a presencia movicion di renobacion tumando lugar. Tur hende curioso pa sa kiko lo bai bini nobo na Renaissance Marketplace. Mientras cu di pafo e tabata un misterio, parti paden tabata transformando den un arcade moderno. Asina cu a revela e misterio, tur hende a bira ansioso pa e gran apertura di Arcade Aruba by Wind Creek.
Un arcade di 180M2 cu e ultimo tendencia di technologia pa cu gameroom. Tur hungado por cumpra un ‘game-pass’ pa $1 y recarga esaki cu e suma cu nan ta desea. Na cada machine bo tin cu scan e ‘game-pass’ pa asina acumula bo points. Una bes cu bo saldo caba, bo por recarga esaki facilmente na e cashier y sigui hunga. Mas bo hunga, mas punto bo ta acumula, mas grandi bo premio lo ta. Premionan ta varia di mangel, pa peluche, pa un bala di basket te na un wega di Monopoly of e tan gusta camera ‘Go-Pro’. Arcade Aruba ta conta cu 22 machine cu 16 wega interactivo manera e famoso mesa di ‘air hockey’, wega di basketball of purba bo suerte na e ‘claw-machine’ cu premio al instante y mucho mas.
Bao musica, blaas y confetti, Elliott Loonstra, Aruba su Paralympic, a corta e cinta simbolisando e Gran Apertura. Wind Creek ta conoci pa duna bek na comunida, aki ta caminda cu a invita e muchanan di Sonrisa pa hunga y sera conoci cu e lugar, na final tur mucha a bai cas cu un bunita regalo. Di acuerdo cu Sr. Paul Gielen, Gerente General di Renaissance Aruba; “E arcade a wordo crea pa agrega mas entretenimento na Renaissance Marketplace. Asina e muchanan por hunga y pasa pret mientras cu e mayornan ta disfrutando na un bar of restaurant. Esaki ta simplemente e comienso, den futuro nos lo agrega mas machine”.
Arcade Aruba ta habri tur dia for di 12PM pa 12AM ofreciendo tambe asina un delicioso kids menu. Pa mas informacion of promocion, por sigui Arcade Aruba riba Instagram- @arcadearuba.
ORANJESTAD – E investigacion riba e morto di e homber DJ Venezolano na Aruba ta tumando lugar. Asina minister di husticia Rocco Tjon a informa diasabra pa medio di un comunicado. E mandatario ta bisa mes momento si cu sinembargo, na e momentonan aki no por divulga ningun informacion pa asina no stroba e proceso hudicial.Na mesun momento, e mandatario ta pidi cooperacion di comunidad pa no stroba e proceso hudicial y tambe ta pidi cooperacion di cualkier persona cu por tin informacion valioso y cu por yuda resolve e caso pa porfabor tuma contacto cu e “Tip Line” di KPA na 11141 y lo percura pa esaki keda completamente anonimo.
ORANJESTAD - Segun resumen di awe 18 persona a recupera y un total di 11 caso nobo di COVID-19 a keda registra di cual 3 ta no- residente. E cifranan aki ta representa un 'Positivity rate' bou di nos residentenan di 5%. E cantidad di casonan activo di COVID-19 pa awe ta 149 y cantidad di fayecidonan relaciona cu COVID-19 ta 171. Datos ta ilustra casonan nobo di COVID cu un average semanal di 13 caso pa dia y un averahe di 'positivity rate' semanal di 8% pa dia.
ORANJESTAD - Un fundacion cu curason ta consisti di trahado cu tin pasion pa nan trabou. Trahado cu ta yena cu energia y ta inspira otro. Cu ta dedica na nan trabou y e clientenan. Awe e fundacion kier presenta 3 persona cu pasion pa nan trabou y cu amplio experiencia, cu kier comparti kico e trabou ta significa pa nan, pa e calidad di cuido di e cliente y con comunidad di Aruba por aporta.
BOGOTA – E aeroliña Colombiano di costo abou Viva Air, cu ta parti di Grupo Viva, a haci peticion pa cuminsa bula for di Colombia pa Aruba. E aeroliña ta uno relativamente hoben cu a wordo funda na 2008 y a inicia operacion na mei di 2012. Ora cu Noticiacla a acerca Jo Ann Arends, Air Service Development Manager na aeropuerto di Aruba, esaki a confirma cu enberdad e aeroliña a haci e peticion pa e ruta, pero no tin confirmacion ainda. “Nos tabatin comunicacion hopi di cerca cu e aeroliña desde 2018”, sra Arends a sigui bisa. Dentro di e proximo dos siman nan lo reuni cu otro atrobe. Mientras cu e no por a confirma for di cua ciudad e aeroliña tin intencion di cuminsa bula pa Aruba, e portal aki a compronde cu nan base ta na Medellin.
ORANJESTAD - Segun resumen di awe 17 persona a recupera y un total di 14 caso nobo di COVID-19 a keda registra di cual 2 ta no- residente. E cifranan aki ta representa un 'Positivity rate' bou di nos residentenan di 8%. E cantidad di casonan activo di COVID-19 pa awe ta 156 y cantidad di fayecidonan relaciona cu COVID-19 a aumenta na 171. Forsa na famia di e fayecido. Datos ta ilustra casonan nobo di COVID cu un average semanal di 12 caso pa dia y un averahe di 'positivity rate' semanal di 9% pa dia.
ORANJESTAD – Crisis Team y SMAC a aproba pa e prome fiesta bailable tuma lugar despues di un aña y mei debi na e pandemia y ta tuma lugar dia 13 di november proximo. Ta trata di un fiesta den ballroom pa 250 pareha cu mester ta sea vacuna of por a presenta un test negativo di covid19 na entrada. Manera ta conoci, pa mas di un aña y mei a prohibi tur fiesta bailabel debi na e pandemia y no tabatin oportunidad mas pa balia. Como tal awor a dicidi pa haci un fiesta di prueba, cu bista riba carnaval, completo cu banda live y manera e nomber ta bisa, por balia. E portal aki a compronde cu esaki ta den tono carnavalesco, mirando e cercania di e fecha di 11-11, cu ta e inicio di e temporada di Carnaval. Di otro banda, a compronde cu mirando cu no a tene actividad carnavalesco e aña aki pero si a haci apertura di carnaval aña pasa, e apertura ey ainda ta vigente.


text: Ultimamente mi ta wordo acerca pa diferente miembro di federacionnan cu ta vocifera nan preocupacion y dificultad. Dirigentenan y tambe deportistanan di e diferente federacionnan ta frustra y hopi biaha bandona den nan empeño pa hiba nan deporte dilanti. Ta parce cu cierto federacionnan cu tin padrino of ta grandi ta logra nan programa mientras e chikitonan ta wordo ignora y laga pa nan mesun cuenta. Esaki ta un situacion no desde awe, pero ta tumando lugar pa decenanan di aña. Comunicacion entre federacionnan y ASU ta laga hopi di desea. Comunicacion y colaboracion entre e diferente fedaracionnan tambe ta dificil. Conflictonan entre e diferente organisacionnan ta limita e progreso general di nos deporte y solucionnan ta dificil di logra pasobra no tin boluntad pa esaki. Asina aña aden y aña afo diferencianan y desunion ta keda den un mundo di deporte na unda nos tur mester aporta. Den nos Vision 17-21 Hunto Nos POR nos kier bin cu un Sport Raad na unda e union entre e diferente partnernan mester haya atencion pa asina por elimina tur conflicto, interes partidario y politica for di deporte. Nos mester busca e caminda na unda tur por encontra otro y haya e apoyo necesario. Nos no mester lubida cu mayoria di nos dirigentenan ta voluntario y ta sacrifica nan tempo liber, nan famia, nan bida te hasta entrada pa nan ta pasiona cu ne, e deporte. Esaki ta mas cu logico cu nos mester brasa e personan aki y duna nan un ayudo den tur tereno pa asina e peso aki por wordo alivia. Un voluntario no mester bay y bringa contra e sistema y gasta energia innecesario pasobra no tin union den deporte. Federacionnan cu no tin e experticio den prepara nan programa di aña mester wordo yuda cu esaki. Tur federacion tin e mesun derecho di existencia y mester tin e mesun atencion y balor cu cualkier otro. Mester boga pa un miho colaboracion entre tur e partnernan di deporte pa asina nos engrandece nos deporte. Pa hopi aña mi a wak con preferencia politico den deporte a tranca desaroyo, siendo un ambtenaar bou di maneho di director y minister mi no tabatin e oportunidad y e facilidad pa yuda den esaki. Cu bo voto, mi lo por realisa esaki y haci tur na mi alcance pa drecha tur e canalnan di comunicacion, duna ayudo tecnico tanto administrativo y den entrenadornan. Lo mi percura cu programanan wordo implementa pa lanta e nivel di instructornan y dirigentenan di tur federacion y lo para cu nos facilidadnan por wordo uza optimalmente door di tur nos federacionnan na un costo minimo of gratis. Deporte no ta pa privilegiado, e ta pa tur.


text:
Sistema legal y asistencia legal gratuito
En breve por bisa cu e sistema legal di Aruba ta organisa di e siguiente manera.
Aruba ta cay bou di hurisdiccion di Corte Comun di Husticia di Antias Hulandes y Aruba (Gemeenschappelijk Hof van Justitie van de Nederlandse Antillen en Aruba), cu sede na Corsou. Corte Comun ta e husgado di mas halto na Aruba y e instancia di apelacion pa casonan cu Husgado di Prome Instancia di Aruba (Gerecht in Eerste Aanleg van Aruba) a dicidi caba den prome instancia. Corte Comun ta tene sesion na Aruba riba base regular.
Husgado di Prome Instancia di Aruba ta e instancia competente den prome instancia pa tur caso civil, administrativo y penal. Debi na renobacion di su edificio, Husgado ta temporalmente aloha na Wayaca 33-E.
Casonan den prome instancia ta wordo trata pa un solo hues, pero ta un colegio di tres hues ta dicidi casonan di apelacion.
Partidonan cu ta pleita un caso den prome instancia por haci esaki personalmente, esta, sin representacion di un abogado of otro apoderado. Sin embargo, ta desconseha esaki debi cu, pa un persona cu no ta abogado, e reglanan di procedimento legal a bira relativamente complica. Den caso cu un persona no ta dispone di e medionan necesario pa paga un abogado, e por recuri na un asina yama abogado “pro-deo”. (Lesa mas abou.) Sinembargo, ora ta apela un caso si lei ta exigi pa abogado representa e partidonan.
Pa sentencianan cu Corte dicta den apelacion, por bay den casacion na Corte Supremo (“Hoge Raad”) di Reino Hulandes, e organo hudicial superior di Reino Hulandes.
Si bo ta residente di Aruba y bo haya bo envolvi den un disputa legal, anto bo no ta dispone di suficiente entrada pa paga honorario di un abogado, probablemente bo ta bini na remarke pa ricibi asistencia legal gratuito. Pa esey ta e caso, prome bo mester pidi un carchi cu ta duna derecho riba asistencia legal gratuito (kaart rechtgevende op kosteloze rechtsbijstand, of KRB).
E solicitud:
Pa por solicita asistencia legal gratuito, prome bo mester acudi na Seccion di Asistencia Legal Gratuito di Departamento di Asuntonan Social, caminda lo bo ricibi un formulario di cita pa KRB. Cu e formulario KRB aki bo mester busca cierto documentonan necesario na Oficina di Registro Civil y Registro di Poblacion (Censo), y na Servicio di Impuesto y Aduana. Riba e fecha di bo cita, bo tin cu entrega e documentonan necesario aki, esta, un extracto di Registro di Poblacion cu ta mustra cu bo ta inscribi como residente na Aruba y bo declaracion di entrada, na Departamento di Asuntonan Social.
E criterionan:
Seccion di Asistencia Legal Gratuito di Departamento di Asuntonan Social lo evalua bo solicitud KRB a base di e siguiente criterionan:
– Tur residente cu nacionalidad Hulandes y tur residente stranhero por bini na remarke pa asistencia legal gratuito.
– Conflictonan entre persona-, empresa-, instancia- y/of organisacionnan, cu ta casonan civil of di derecho di persona y/of famia, y tambe asistencia den casonan penal ta bini na remarke. No ta honra peticion pa KRB pa casonan administrativo (esta, casonan cu ta cay bou di Ordenansa Nacional di Derecho Administrativo (LAR), casonan relaciona cu SVB of cu onderstand). Sinembargo, den cierto casonan, Seccion di Asistencia Legal Gratuito por duna asistencia si.
– Primeramente, lo mira bo entrada y/of capital a base di, por ehempel, bo slipnan di salario y bo declaracion di entrada, pa evalua si bo ta cay den e categoria di personanan menos pudiente. Pa disputa laboral, e entrada maximo pa por ricibi asistencia huridico gratis ta AWG 1.250,-. Pa tur otro caso, abo y bo famia di cas no mag gana mas cu e sueldo minimo vigente.
– Tambe ta wak merito di bo caso. Pa disputanan laboral, Departamento di Labor y Investigacion mester yuda bo prome. Den caso cu Departamento di Labor y Investigacion no logra yega na un solucion rasonabel y si bo tin un chens rasonabel di logra algo den caso cu bo hiba bo caso dilanti di Husgado di Prome Instancia, bo por entrega un solicitud pa KRB cu referencia di Departamento di Labor.
Den caso cu honra bo peticion, lo bo ricibi un carchi KRB cerca Departamento di Asuntonan Social. Riba e carchi lo menciona tambe e nomber di e abogado encarga pa duna bo asistencia. E abogado apunta no mag pidi, acorda ni tuma niun regalo, recompensa ni compensacion di cualkier tipo of balor for di ningun persona, relaciona cu e asistencia cu e mester duna bo.
Ademas, bo mester tene cuenta cu e hecho cu no ta emiti carchi KRB cu forsa retroactivo. Pues, e carchi no ta cubri trabounan cu un abogado realisa prome cu a emiti e carchi. Ademas, tur ciudadano ta liber pa scoge un abogado di nan preferencia, basta cu e abogado en cuestion acepta di trata e caso a base di asistencia gratuito.
Obhecion den caso di rechaso:
Den caso cu a rechasa bo solicitud, bo por entrega un obhecion.
Rechaso riba base financiero:
Si bo ta gana mas cu e entrada maximo menciona, pero bo situacion economico no ta permiti bo paga un abogado, na Seccion pa Asistencia Legal Gratuito nan por yuda bo formula un carta di solicitud dirigi na e Minister encarga cu Asuntonan Social pa ricibi un carchi KRB. E minister por, conforme e politica vigente, tuma un decision diferente tocante bo situacion financiero particular y concede bo un carchi KRB apesar di e rechaso inicial.
Si bo no ta di acuerdo cu Departamento di Asuntonan Social a rechasa bo solicitud, bo por dirigi bo por escrito na Minister di Husticia y Enseñansa via e Minister encarga cu Asuntonan Social.
Rechaso a base di merito:
Si bo no ta di acuerdo cu a rechasa bo solicitud a base di e merito di bo caso, bo no mester dirigi bo na e Minister encarga cu Asuntonan Social. Mas bien, entrega un obhecion por escrito denter di 6 siman di e fecha di e rechaso, na Departamento di Asuntonan Social, mencionando e motibonan di bo obhecion, y mandando tambe un copia pa Secretaria di e Comision di Keho LAR (Bezwaaradviescommissie LAR).Scroll To Top


text:
Clientenan di Ambiente Feliz ta disfruta di dianan sin calor danki na Aruba Bank
Oranjestad- 18 di juni 2021- Aruba Bank a haci donacion na Stiching Ambiente Feliz, cu pa mas di 30 aña ta dedica na cuido di personanan cu limitacion mental den communidad di Aruba.
Teniendo cuenta cu e crecemento di e cantidad di cliente cu e fundacion ta sirbi, e banco comercial mas grandi di Aruba a haci entrega di articulonan cu di primera necesidad cu e facilidad mester pa cuida e habitantenan.
Representante di e banco a entrega varios “fan” pa e habitantenan por disfruta di fresco, especialmente den e temporada calor cu tin nos dilanti.
Aruba Bank ta contento di sigui aporta na diferente causa den nos comunidad den cuadro di nos responsabilidad corporativo social (CSR). Pa yuda Stichting Ambiente Feliz por yama 5858738 of manda email na: ambientefeliz@setarnet.aw.


text:
Desde cu 12 mil vacuna a yega Aruba, E CANTIDAD DI PETICION PA VACUNA A REDOBLA
Den e ultimo siman, e cifranan di Covid 19 ta birando hopihalto na Aruba. For di e cifranan di e ola di Covid aki, ya por saca e siguiente conclusionnan;
1. E gran mayoria di esnan cu ta hayando Covid ta personanancu no a vacuna.
2. E grupo di persona vacuna cu ta haya Covid, no ta bira hopimalo.
3. Masha poco persona vacuna cu ta haya Covid ta drentaHospital.
4. Actualmente no tin niun persona vacuna cu tin Covid den cuido intensivo.
Esaki, Prome Minister Evelyn Wever-Croes a duna di conoce, ta un prueba cu e vacuna contra Covid ta hopi efectivo.
Mescos cu otro paisnan na mundo, na momento cu e casonanbay halto, esnan cu no a vacuna ainda, ta keda convenci patuma e vacuna. Awo na Aruba, mas di 800 persona ya a haciun cita pa tuma e vacuna y lo ricibi e vacuna den e siguientedianan nos dilanti. Aruba a ricibi mas di 12 mil vacuna. Esaki kiermeen cu actualmente tin hopi mas vacuna cu e peticion pa vacuna.
“Mi ta haci un apelacion na mayornan, pa nan hiba nan yiunanpa tuma e vacuna prome cu scol cuminsa bek pa nan no wordoperhudica den nan estudio si acaso nan haya Covid y mesterbay den cuarentena of isolacion. Manera e conclusionnan cu a saca, e vacuna ta duna mas proteccion tanto na e hoben comoe adulto contra efectonan pisa di e malesa aki.
E centro di vacunacion na Sta.Cruz, Centro Libertador BeticoCroes (Sporthall) ta keda habri pa atende tur esnan cu kiertuma e vacuna. Laga nos probecha di esaki pa asina Aruba por recupera y prograsa”, Prome Minister a expresa.


text:
Entre sèptèmber i desèmber 2021, entrevistadónan di Ofisina
Sentral di Estadístika (CBS) na Boneiru, Sint Eustatius i Saba lo kuminsá e proseso pa bishitá
personanan skohé na un manera áselekto, pa asina nan kompletá e enkuesta Òmnibus.
E enkuesta Òmnibus ta un enkuesta basá riba un investigashon pa medio di sondeo bou di
personanan. E ophetivo di e investigashon aki ta pa haña un bista di e sirkunstansia di bida di e
poblashon di Boneiru, Sint Eustatius i Saba. Den esaki ta trata tópikonan manera salubridat,
bibienda i seguridat. Na Boneiru, lo aserká 1692 persona; na Sint Eustatius, 623 persona i na
Saba 589 persona.
Pa por haña un idea di e sirkunstansia di bida na Boneiru, Sint Eustatius i Saba, CBS ta pidi
koperashon di tur persona ku ta bai forma parti di e sondeo.
CBS tin e obligashon legal pa trata tur dato kolektá ku e nivel mas estrikto di konfidensialidat.
Den e konteksto aki, CBS a tuma diferente medida pa protehá bo datonan. Tur e kolaboradónan
lo tin un dokumento di identidat di CBS den nan poseshon. Ora solisitá esaki, e kolaboradó
mester por identifiká su mes pa asina tur hende por ta sigur ku ta CBS ta kolektando e datonan.
CBS ta komprondé ku duna informashon den e tempunan difísil ku nos ta bibando aden aki no
ta fásil. Pero sifranan konfiabel tokante kon nos ta pará aki na Hulanda Karibense ta masha
importante. Na e momento aki, gobièrnunan, sientífikonan, kompanianan i siudadanonan tin e
nesesidat pa sa kon tur kos ta bayendo na Hulanda Karibense i su habitantenan. P’esei, CBS ta
sigui kolektá dato. CBS ta spera ku e personanan lo sigui duna dato importante durante e
tempunan aki i ta gradisí di antemano pa e komprenshon i koperashon.
Si tin pregunta i mester di informashon, tuma kontakto ku CBS na number di telefon +599 717
8676. CBS ta alkansabel di djaluna te ku djabièrnè entre 8 or di mainta i 5 or di atardi. Tambe por
manda un emeil na caribischnederland@cbs.nl.
Por haña mas informashon tokante e Enkuesta di Òmnibus riba e página web
https://www.cbs.nl/omnibus. Por lesa riba e página web www.cbs.nl/huisbezoek kon CBS ta
trata ku reglanan di seguridat riba e tres islanan di Hulanda Karibense i ku kiko ta tene kuenta
kuné durante un bishitá na kas.
CBS TA LANSA E ENKUESTA ÒMNIBUS NA BONEIRU, SINT EUSTATIUS I SABA
Entre sèptèmber i desèmber 2021, entrevistadónan di Ofisina


text:
KOMUNIKADO DI KUERPO POLISIAL KÒRSOU Kontrol riba establesimentunan.
KOMUNIKADO DI PRENSA 136 / 2020
3 aprel 2020
Kontrol riba establesimentunan.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 1 di aprel 2020, personal di e departamento di pèrmit di polis, MEO i SBAB, a
kontrolá 13 establesimentu ku konforme e dekreto ministerial no. 28/2020, mester tabata
será.
Di e 13 establesimentunan aki, 9 di nan tabata habrí i a wòrdu será dor di e tim multi
disiplinario.
Di e 9 establisimientu nan aki 7 di nan awordu sera debí ku nan tabata habri pa públiko i
tabatin personal presente. Tambe tabatin 2 bendementu di produkto riba kaminda públiko
E kontrolnan aki ta kontinuá.


text:
ORANJESTAD, Aruba: Recientemente Ministerio di Deporte hunto cu Fundacion Lotto pa Deporte a organisa un evento na Kowloon Restaurant dedica specialmente na e 4 deportistanan cu recientemente a gana premio durante nan participacion den campeonato na Merca di Taekwondo. Nan tabata hunto cu nan famia, unda e mandatario a regala nan un faha conmemorativo di e pelea cu nan a participa na dje.
Minister di Salud Publico, Cuido di nos Grandinan y Deporte, dr. Carlos “Alex” Schwengle a gradici e hobennan pa nan participacion, disciplina y presentacion, hibando nomber di Aruba na nivel internaciona. Presidente di Fundacion Lotto pa Deporte, mr. Di-Stefano Wernet RA a sigura cu e club di Brazil Taekwondo Stichting ta un ehempel pa hopi otro, nan ta pidi subsidio, pero nan mes ta organisa evento y recauda fondo y ta masha transparente cu nan cifranan. Presidente di Aruba Taekwondo Bond, Guaicaipuro Jimenez a yama Gobierno y Fundacion Lotto pa Deporte danki pa e sosten di semper y pa e evento dedica na e deportistanan specifico aki.
E 4 atletanan ta Joshua Klaber (12 aña), Zahyon Klaber (16 aña), Jourdé Klaber (18 aña) y Danon Delamore (12 aña). Ta bon pa bisa cu na aña 2015 e team a biaha pa Korea cu 8 atleta y a bolbe Aruba cu 8 medaya, participando na e World Children Taekwondo Festival y na e Chuncheon Korean Open International Taekwondo Championship.
A funda Aruba Taekwondo Bond desde aña 1980. Awendia tin 10 club activo cu 450 practicante, di cual 200 atleta ta participa den campeonatonan local. Anualmente ta participa tambe den campeonatonan internacional, manera e “US Open”, “Copa de Presidentes” na Las Vegas. Tambe ta participa activamente den e calendario olimpico. Seleccion lo participa den e siguiente simannan na weganan hubenil Sur Americano na Chile. Lo participa e aña aki tambe den e “Costa Rica Open”. Aruba ta conta cu dos Grand Master, den persona di Chaco Cornelio y Marilu de Veer, ambos cu faha preto cu 7 dan.


text:
PROMÉ MINISTER GILMAR PISAS A REUNÍ KU E REPRESENTANTENAN DI SANDALS ROYAL CURACAO.
PROMÉ MINISTER GILMAR PISAS A REUNÍ KU E
REPRESENTANTENAN DI SANDALS ROYAL CURACAO.
Willemstad – Promé Minister a reuní ku representantenan di Sandals Royal Curacao, srs. Gebhard Rainer i Adam Steward.
Sandals Royal Curacao lo bira un “all inclusive resort” i ta situá na Sta. Barbara (Spaanse Water). Nan lema ta: what good is for Curacao is good for Sandals!
Promé Minister a keda informá ku e proyekto ta kanando hopi bon, i ku e lo bira un “5 star resort”, ku lo krea un impakto ekonómiko di 25 pa 30 mion florin pa Kòrsou, ku ya tin kupo di trabou pa 250 hende pa ku e promé fase i esaki lo subi te na 450 kupo di trabou den e siguiente fase. Ta spera ku e resort aki por krea 800-850 kupo di trabou.
Pa e promé fase lo traha 350 kamber i despues lo amplia ku 100-120 kamber mas den e di dos fase.
Loke a keda tresé dilanti tambe ta ku e doñonan di e resort ke bini ku e plantashon di “Irish Potatoe”, i pues ta deseá di por traha huntu ku agrikultornan na Kòrsou pa por realisá e proyekto aki.
Tin intenshon pa hasi uso di e sistema di resiklahe pa evitá muchu uso di kosnan di plèstik.
E resort lo bai tin produkshon di su propio awa i lo bai hasi uso su panèl solar.
E resort lo bai traha ku kompanianan di aviashon manera Delta, Jet Blue, Air Canada i West Jet.
Ya tin 52% reservashon hasí ku ta kubri e lunanan di aprel, mei i yüni 2022. Esaki ta mustra ku e demanda ta hopi grandi pa Kòrsou. Esnan ku ta interesá ta bini for di Merka, Canada i Europa.
E resort lo tene kuenta tambe ku tur e medidanan di COVID i tin un plan hopi ekstenso pa ku e parti di hasi tèst i kon pa dil ku kualkier huéspet ku por keda infektá ku e virus aki.
Ta spera pa e resort aki habri dia 14 di aprel 2022 pa su huéspetnan.


text:
UPP a tuma nota cu despues di mas di 30 luna cu e gobierno actual ta den funccion, ainda cierto parlamentario cu ta apoya e coalicion, keto bay ta keda haci mencion di casonan dudoso y hasta di corupcion cu lo a tuma lugar durante e gobierno anterior. Esey ta obviamente nan pleno derecho, pero kico lo por ta e motibo pa e keda ataka e gobierno anterior, sin cu ta haci nada pa investiga e casonan aki, mientras ta neglisha pa controla e maneho di e gobierno actual? Kizas kier tapa e corupcionnan di Otmar Oduber den e gobernacion actual?
UPP a yega di trece padilanti caba cu ta hopi straño cu e partido di oposicion AVP tambe ta hopi keto riba varios tereno cu UPP a yega di denuncia. Mas straño ta ora cu e nomber di Gigi Helder wordo menciona. Ta pasobra ta na Fast e washmachinenan ta? UPP como partido desde su fundacion a denuncia pa medio di decenas di articulonan y cartanan actonan di corupcion y politica di patronahe den e gobierno AVPOR y cu e mesun empeño a sigui denuncia irregularidadnan den e gobernacion POREDmep. Nos mester te hasta a bay LAR pa obtene e pruebanan pa incrimina Otmar Oduber. Remarcabel ta e silencio hermetico di parti di henter Parlamento! UPP ta spera cu e caso di Flamingo porfin Parlamento lanta for di soño y cuminsa realmente haci nan trabou di controla TUR minister. UPP un partido politico sin representacion den Parlamento, sigur lo sigui controla e gobierno aki tambe. E unico forma pa evita otro desaster financiero y mas patronahe politico, ta keda alerto y haci control debido di e maneho di e gobierno actual! Un trabou cu parlamento lamentablemente a bin ta ignora y ta prefera di keda funcciona como “cheerleaders”!
E atakenan di e parlamentarionan contra gobernantenan di e gobierno anterior tin diferente meta. Cos ta cayente pa e gobierno actual. Continuamente tin problema ta surgi, cu di un forma of otro mester trata na sconde y si no ta posibel tapa. Un stratregia cu semper ta yuda ta ataka e contrincante politico cu e intencion pa desvia atencion y di e forma aki evita di atende casonan dudoso y hasta di corupcion cu ta tumando lugar den e gobernacion awor. Ora cu e strategia pa desvia atencion no ta duna resultado, e parlamentarionan ta cay den un silencio hermetico. Tin diferente ehempel.
E prome ta Serlimar. No a scucha ningun parlamentario di coalicion ta exigi splicacion di parti di e minister actual riba e situacion cu su persona mes a denuncia. Tampoco riba loke Parlamentario Bosman di Hulanda a trece dilanti. Y mucho menos riba loke mi a denuncia cu tur e pruebanan, cu nan tambe a haya.
Otro tema ta e problemanan cu ta rondona FASE. E minister publicamente a admiti cu erornan a sosode y aki tampoco ela wordo yama pa responsabilisa su falta di maneho den Parlamento.
Pakico no a puntra e minister di Salubridad bin splica pakico no por a logra delibera cu Hulanda riba e exigencia pa reduci gasto di AZV perhudicando e asegurado? Pakico no a laga e minister bin splica den Parlamento kico lo por ta otro opcionan cu no ta mishi cu e usuarionan? Igualmente un silencio hermetico riba e procedura di asilo politico di un grupo grandi di supuesto refugiado y e miles di hendenan aki cu NO ta refugiadonan politico, ta keda aki y ta traha clandestinamente y minister di Husticia ta sera wowo pa esaki. Mientras e problema cu esnan deteni door di Guarda Nos Costa ta keda aumenta!
UPP a mustra caba riba e deficit democratico cu tin entre Hulanda y Aruba y gran parti di e culpa ta di nos mesun politico y parlamentario!
Ta prefera di keda bringa otro y no atende cu nan deber pa controla e gobierno y duna un aporte concreto na mehora e situacion financiero-economico. Ta di spera cu awor cu e caso di Flamingo ta tumando lugar, e Parlamento “NOBO” wordo sacudi, lanta for di soño y no laga sobrevivencia di e coalicion y nan puesto den Parlamento prevalece. Awor ta e momento husto pa bin cu un “zakenkabinet” cu lo bin pone ordo y percura pa introduccion di full e scala di leynan cu lo garantisa un gobernacion drechi y e leynan electoral pa baha e deficit democratico existente y fortifica nos autonomia cu Aruba tin desde nos Status Aparte obteni na 1986!
Partido UPP
Booshi Wever
24 di juni 2020


text:
Diabierna Prome Minister Evelyn Wever-Croes a reuni cu sindicatonan STT, SIWA, ALFAST, STA y FTA. Esakinan ta sindicatonan cu ta representa trahadonan den companianan estatal. Topico general di e reunion tawata Wever-Croes Norm.
Sindicatonan tawata tin hopi pregrunta tocante e Wever-Croes Norm y e informacion a worde duna door di Prome Minister. E mandatario a splica e sindicatonan cu ya caba tawata e intencion di Gabinete Wever-Croes pa haci un estudio riba e salarionan di e directornan di companianan estatal pa tin e siguridad cu no tin salarionan mucho halto.
Hulanda a bin pone extra condicion riba Gobierno di Aruba entre otro pa baha e salarionan na 130 % di e salario reduci di e minister. Tambe mester duna esnan cu tey caba solamente dos aña pa baha salario. Hulanda a exigi pa pasa e ley aki prome cu 1 di october venidero.
Gabinete Wever-Croes a declara ya caba desde principio di e gobernacion aki, cu lo cambia esaki y lo introduci Wever-Croes norm. Ningun director di compania por gana mas cu 130% di e salario di un minister. Companianan estatal ta di pueblo y nan no tey pa enrikese ningun hende. Nan mester sirbi pueblo y comunidad. Nan mester garantisa sueldo di trahadonan cu ta traha cu alma y cuerpo pa e companianan por brinda servicio.
“Gabinete Wever-Croes a institui un comision Corporate Governance cu ta haciendo e trabounan preliminario y ya caba a cuminsa cu encuestanan den companianan estatal. E ley lo wordo manda pa Parlamento pronto. Pues pronto Aruba lo conoce un maximo pa salarionan pa directornan di companianan estatal, cu lo inclui 130% di e salario di un minister”, Prome Minister a duna di conoce.


text:
E memoria musikal di Kòrsou, Boneiru i Aruba
Seri di Herensia Kultural
Tur e tempu aki el a dedik’é ku kurpa i alma na kolekshoná i kategorisá trabou di músikonan antiano. “Sin tene kuenta si nan ta bon òf malu, tur grabashon ta bini na kuenta”, asina Rubens ta mustra. “Pasobra kua forma ku bo skohe pa registrá ta suphetivo. E registrashon mester ta mas kompleto posibel. Ta esei ta mi meta.”
E èks-librero akí for di tempu ku el a baha ku penshun ta den Biblioteka Públiko bo ta hañ’é. Tur mainta di och’or i mei te djesun or i mei.
Riba su eskritorio tin un mashin di skibi ku el a usa pa riba míles di karchi e skibi nòmber di orkesta, solista i título di kansion. Ku un disiplina di heru. “Ki ke hasi. Mi ta perfekshonista. Mi a tuma e enkargo akí i si mi kuminsá ku un proyekto mi ta gusta kab’é, anto bon tambe.” Tempu el a kuminsá no tabatin nada nada. “Kiko bo ta hasi e ora ei? Buska, pidi i kumpra. Asina ei kos a bai.”
No ta den monta, prosesá i tene e bakinan di karchi al dia so a bai hopi sodó di frenta. Tambe skuchamentu i grabamentu di e disko- i kasètnan original a tuma hopi tempu. “Zonido di disko raská ku ta keda pega, ta parti di realidat. Pero den e diskonan di 78 revolushon de bes en kuando kos ta bai robes.” Entre tantu henter e kolekshon ta riba kuater mil CD. Tambe e seri ku yama ‘Disconan Bieu’, trabou di Tim de Wolf ta aden. E grabashonnan riba kasèt di ‘Zikinza’, ku kuentanan popular i e kantikanan ku Pader Brenneker a registrá, tambe. Rubens ta bai ku tempu. E ta kopia e diskonan riba kasèt i despues e ta pasa e kasètnan riba CD. “Ta trabou ku un mucha por hasi esei”, asina e ta pensa awor. “Bo ta kopia un CD via velosidat dòbel. Awendia bo no ta keda skucha segun e CD ta kopia. Ménos grasioso. Mi ta di opinion tambe ku muzik riba CD falta un kos. E ambiente, e zonidonan di fondo. Den un sala di konsierto tampoko no ta kompletamente ketu. Grabashon riba CD ta téknikamente perfekto, pero friu.”
No a presentá e kolekshon di muzik nunka ainda muchu den publisidat. Pero afishonadonan sa bon unda nan ta haña Rubens.
Promé nan ta bai bati na porta di konosedónan di muzik, manera Elis Juliana i Rudy Plaate. “Bai serka Rubens, nan ta bisa e ora ei. Tin biaha e hendenan ei a pasa mashá kaminda kaba. Mi ta logra yuda nan i esei ta duna un satisfakshon enorme.” Asina e kolekshon ku Ruut Rubens a kompilá a bira e memoria musikal di e islanan bou di bientu. Sin beheit, tras di kortina di Biblioteka Públiko. Semper den background, nunka den foko.
Pero awor e tin 91 aña. A yega ora di e pasa e batuta pa otro sigui kuné. Pero pa ken? Ken ta dispuesto pa ku mes tantu amor i dedikashon nan enkargá nan na kuida herensia musikal di Antia Hulandes? Un hende ku ta sigui traha riba e fundeshi ku Rubens a pone i laga pa nos. Pasobra konservashon di e kolekshon akí ta Ruut su preokupashon. Ruut Rubens su deseo mayó ta pa gran públiko sa ku e kolekshon di muzik ku el a monta t’ei na Biblioteka Públiko. Pero biblioteka mes ta meimei di un proseso di outomatisashon. P’esei a kuminsá hinka e CD-nan ku muzik ariba den e sistema nobo, digitalisá. Hende ta mira klaramente ku ta duel Rubens ku tin asina tiki interes pa e kolekshon úniko akí di muzik. “Ta mashá piká ku asina tiki hende ta hasi uso di e kolekshon akí.”
Guia pa uso
Vários desena di baki ku karchi aden ta mustra interesadonan e kaminda pa yega na e kolekshon enorme di muzik antiano ku Biblioteka Públiko Kòrsou ta manehá. Nòmber di un kansion, di e orkesta, di e kompositor i asta di e tópiko di e kansion ta sufisiente kaba pa buska un disko, un kasèt òf un CD. Mashá poko biaha Ruut Rubens a desapuntá un kliente. Un kansion tokante amor pa kasamentu di un amigu, henter un kolekshon di trabou di un kantante ku ta kumpli 70 aña òf resúmen di tur e bandanan ku a yega di interpretá sierto piesa. Rubens ta buska i haña eseinan pa bo. A kategorisá muzik antiano segun rúbrika (kasamentu, dia di mama, kantika popular, kantika di koro etc.) kompositor, komposishon i number di fail di kasèt, disko i CD. E karchi di e komposishon ‘Mi no por wanta mas’ por ehèmpel ta indiká ku kuater banda diferente a interpretá e piesa ei: Gibi Doran, GIO, Robert Thiel i Doble R. Via e number 4053 tras di nòmber di Robert Thiel nos ta haña den e baki ku karchi numerá ‘Robert Thiel y orkesta’, muzik di farándula, Aruba i e kasèt, disko i CD-nan ku e banda ei a trese riba merkado.
Rudy Plaate: ‘Kolekshon impagabel’
“Impagabel”, asina e kompositor i kantante Rudy Plaate ta kalifiká e kolekshon di muzik antiano di Biblioteka Públiko Kòrsou. “Tur kos bo ta haña aki. Si mi tin mesté di algu mi ta bai biblioteka. Tambe pa mi propio kansionnan. Loke Rubens a hasi ta realmente di un balor inkalkulabel. Hopi biaha el a yudami. I semper kariñoso, semper dispuesto pa yuda. E ta bisabo “Pasa mañan.” E ora ei bo ta haña muchu mas informashon ku bo a bin buska. Hopi biaha mi sa manda hende serka dje. Anto di unda ku nan ta bini, sea ta di Áfrika, di Merka òf di Europa, semper nan ta sumamente satisfecho. Sigur no. Lo mi sinti mashá su falta si e stòp. Lo ta difísil pa haña un persona ku komo boluntario ta traha ku asina tantu amor pa konservashon di nos kolekshon di muzik. Ruut Rubens ta un persona presioso. E meresé un estatua.”
Oswin Behilia: ‘Bon yu’i Kòrsou’
Un bon yu’i Kòrsou. Esei ta loke señor Rubens ta pa Oswin ‘Chin’ Behilia. “Señor Rubens no a nase na Kòrsou. E no ta papia papiamentu. Pero pa medio di loke e ta hasi e ta mustra klaramente ku e tin bienestar di e isla akí i di su habitantenan mashá pegá na su kurason. Anto e ora ei pa mi bo ta mes ‘bon yu’i Kòrsou’. Kasi henter su bida Ruut Rubens a dedik’é na kolekshoná informashon i skucha i registrá gruponan musikal, kantante i kompositornan. Esei ta fenomenal. Na edat di nobenta aña ainda e ta aktivo. Si no ta den su hardin, ta den su ofisina na Biblioteka Públiko. Señor Rubens semper ta kla pa yudabo. E ta un ehèmpel pa mi, pa hendenan mas grandi i pa nos hubentut.”
Foto: Ruut Rubens, sin beheit, tras di kortina di Biblioteka Públiko.
Teksto: Eva Breukink. Foto’s: Prince Victor en Tim de Wolf


text:
KRALENDIJK – Na final di un seshon pro forma ku poko sorpresa den e kaso Drum e tres sospechosonan a kousa un elemento inkomun. Nan a ekspresá duele pa loke a sosodé dia 17 di ougùstùs; polis Ferry Bax a pèrdè su bida den e investigashon di un atrako na un kas na Sabadeco.
Ounke e sospechosonan parsialmente a duna deklarashonnan kontradiktorio nan no a ninga di ta envolví den e kaso. Remarkabel segun bosero di Ministerio Publiko Norman Serphos (OM) tabata ku niun di e abogadonan no a pidi pa skòrs e detenshon di nan klientenan.
Despues ku fiskal Antoinette Doedens a rekapitulá e státùs di e investigashon i defensa a establesé nan deseonan pa e investigashon, wes Marije van den Enden a pidi e seis sospechosonan presente si nan tabatin mas deseo ainda.
Ekspreshon di repentimentu
E sospechoso Nitzael Padilla Gutierrez a lanta para: “Mi ke sa ku kua arma a tira e polis. I mi ke pidi despensa na e famia, e habitantenan di e kas i kontra pueblo di Boneiru i gobièrnu hulandes.” El a añadí ku e no a tira Bakx mata i ku ta duel e masha. “Esaki no ta loke mi tabata ke men ku mi pregunta”, wes Van den Enden a bisa, “pero tin mas hende ku ke bisa algu?”
Despues William de Jesus Padilla Marin i Francisco Carrasquel Alfonso a ekspresá nan duele i a sigurá ku nan no a tira. “Mi tabatin un arma di kandela si, pero solamente pa mi por hui”, De Jesus Padilla Marin a bisa. E sospechoso Carrasquel Alfonso a pidi despensa pa e trouma ku el a kousa.
Partner Anita Smits van Bakx, ku tabata presente den e sala di korte chikí ku seguridat pisá na Fort Oranje, no a reakshoná na un manera ku por a ripará. Na kuminsamentu di e seshon a anunsiá ku Smits lo entregá un eksigensia pa indemnisashon. E famia atraká tambe ta kontemplá esaki.
Rekonstrukshon 3D
Pa e kaso Drum ta usa un medio nobo nobo, un rekonstrukshon tresdimenshonal. Na februari 2016 a us’é pa promé bia na Amsterdam den un kaso di tiramentu i a asept’é komo prueba. Segun Serphos esaki ta posibel pasobra Boneiru ta parti di Hulanda. No opstante e rekonstrukshon 3D aki e abogadonan Sarah Inderson i Alicia Blonk a pidi pa un rekonstrukshon na e lugá mes. Wes a bisa ku e ke warda te ora e imagennan 3D yega.
E úniko sospechoso ku no a aparesé na e seshon tabata Rachyt Saragoza, bibá na Boneiru. Meskos ku tur e otro sospechosonan ta kulp’é di kometé e atrako i tiramentu di polis Bakx, pero komo úniko tin un keho supsidiario kontra dje, esta preparashon di e atrako i regla alohamentu pa e ko-sospechosonan.
Na e seshon fiskal Doedens a anunsiá ku ta sospechá Saragoza tambe di soborno i trafikashon di hende. Tambe ta añadí kontrabanda di dos kilo di kokaina na e keho kontra S. I algun otro sospechoso.
Ta kontinuá e kaso dia 24 di februari 2017 ku un seshon preparatorio. E tratamentu di kontenido por lo pronto ta planeá di 15 pa 17 di mei.
Outor Gijs van den Heuvel


text:
Numbernan na turno e siman aki ta A-50001 te cu A-65000
ORANJESTAD – Durante e siman aki Departamento di Impuesto lo sigui parti e plachinan den un forma structura. Numbernan na turno e siman aki ta A-50001 te cu A-65000. Automobilistanan cu no a alcansa pa busca nan plachi diasabra ultimo via e Drive-Thru tin e oportunidad pa busca esaki via e servicio di Walk-In. Entrante dialuna awor 13 di juli te cu diahuebs 16 di juli 2020 clientenan por acudi na nos oficina principal na Camacuri y no na e edificio anexo unda normalmente nos ta parti plachi. E orario pa e servicio di Walk-In ta di 7:45am te cu 11:30am y 1:15pm te cu 5:00pm.
Ta pidi tur contribuyente pa presenta e documentonan rekeri manera comprobante di pago di Departamento di Impuesto y seguro di auto valido na momento di busca e plachinan. Nos ta recorda nos contribuyentenan cu nos tin cu mantene nos mes na e reglanan di distanciamento social pa nos mesun salud y bienestar.
Gerencia di Departamento di Impuesto
12 di juli 2020


text:
ciclismo
-
News
Protocol Federacionnan di Ciclismo
Federacionnan di Ciclismo, Aruba Wieler Bond ta presenta e protocol specifico pa nan miembronanRead More »
-
Lima2019
Hillard no ta logra termina su careda
Un fayo na su bicicleta a pone cu Hillard Cijntje no a logra caba su careda di Ruta den e…Read More »
-
Lima2019
Ciclista Lisa Grootheusheidkamp ta core ruta
Lisa Grootheusheidkamp ta sali nr 24 den e ciclismo di ruta Awe mainta a tuma lugar e Ciclismo di ruta…Read More »
-
Lima2019
Lisa ta conta di su prome experiencia
Ciclista Lisa Grootheusheidkamp ta papia riba su prome experencia Panamericano. Lisa a core e time trial na Lima y ta…Read More »
-
Lima2019
Hilliard na di 18 lugar
Ciclista Hilliard Cijntje a keda na di 18 lugar den e Careda contra Holoshi den e Panam Games Lima 2019…Read More »
-
Lima2019
Lisa ta termina na 13 lugar
Panam Games LIMA 2019 Ciclista Lisa Grootheusheidkamp a termina na di 13 lugar di 21 coredo awe den e careda…Read More »
-
Lima2019
Hillard Cijntje a competi den ciclismo di pista
Hillard Cijntje a competi den ciclismo di pista den e Weganan Panamericano LIMA 2019 E ciclista di Corsow, Hillard Cijntje…Read More »


text:
WILLEMSTAD – A tira dos hòmber mata awenochi dilanti salida di Hato, e aeropuerto di Kòrsou. Diferente hende, entre nan turista, a haña herida den e tiroteo ku a tuma lugá banda di kuartu pa ocho ora ku pasahero a yega ku e kompania aleman Air Berlin.
Katinga van Horssen tabata pará na salida ta warda su yu hòmber, ora ku el a tende tiramentu su tras. “M’a kere ta vürwèrk. Mi suegu a drei wak i a mira un hòmber kai abou. E ora ei nos tambe a kai drumi abou pasobra e tirunan tabata sigui numa. Ora nan a stòp nos ker a lanta ma e tiramentu a kuminsá di nobo. Un hòmber banda di e salida tabata heridá gravemente. Mi no sa si e ta na bida ainda. Ora e tiramentu a bolbe stòp nos a kore bai paden.”
Sine di guera
Únabes paden Van Horssen a topa ku dos turista drumí abou gravemente heridá. “Tabatin un muhé abou na suela i mi a mira un mucha hòmber tambe gravemente heridá. Tabata manera ta un sine di guera mi tabata mirando. En todo kaso mi sa ku ta turista nan ta, di e hòmbernan pafó mi no sa”, Van Horssen ta bisa ku un stèm ku ta tembla. E tin dos aña bibá riba e isla, ma no ta promé tiroteo ku el a presensiá. “E dia riba e tereno di parker na Mambo Beach tambe mi tabata t’ei, pero no asina serka manera awe.”
Ambulansnan ta kore bai bini pa Hato, a sera e kaminda kompletamente. Hòmber den trahe blanku ta kana rònt di e kurpa sin bida di e hòmber i ta pone bòrchi banda di e hùlsnan di bala ku tin rondo di e kurpa. Fiskal mayó Heiko de Jongh i fiskal Guillano Schoop ta deliberá ku e tim di polis presente. Ainda no ta duna informashon ofishal. “Nos no por bisa nada ainda, nos ta warda informashon di poliklínika tokante e víktimanan, ainda nos no sa kuantu nan ta.”, bosero di polis Alfred Suares ta konta.
Farley di e sportsbar na Hato tampoko no ke bisa nada. E ta sera su kortinanan di ròl mekániko i e ta bai kas. “E tiramentu no ker a stòp, turistanan tabata grita, e kos no tabata stòp. Mi no ke papia aworaki. Podisé mañan.” Hopi emoshona e ta kana pasa e sintanan ku ta marka e esena. E avionnan ku yega ta laga nan pasaheronan sali aeropuerto via un otro salida. Ounke ku tin hopi hende di polis, e tim di investigashon i Ministerio Públiko, ta reina un silensio mortal na e aeropuerto.
Rumor
Na e mirador kant’i e kaminda di bai aeropuerto tin un fila di outo ku a para. Deprimí hendenan ta para wak e investigashon na un distansha. Tin rumor ku lo ta un likidashon entre dos banda di e barionan Buena Vista i Koral Specht. Lo a tira Jais Juliana, kabesante di un banda di Buena Vista, mata. E likidashon lo ta relatá na droga pero no a konfirmá esaki. Polis i OM a palabrá ku nan lo sali ku informashon ora ta kla ta kiko a sosodé na aeropuerto.
Outor Anneke Polak


text:
ORANJESTAD- Un dia prome cu eleccion Prome Minister di Aruba Mike Eman ta tene su discurso nacional den cual e ta papia un poco riba e periodo di gobernacion tras di lomba y ta enfoca riba e periodo di gobernacion nos dilanti. Gabinete Mike Eman I y II a sirbi comunidad di Aruba durante ocho aña y durante e periodo aki hopi a wordo logra na bienestar di pueblo di Aruba.
Gobierno a introduci e plan di energia pa haci Aruba menos dependiente di petroleo. Vision di gobierno ta pa na 2020 e isla aki ta completamente sostenibel.
A percura pa reapertura di e refineria unda hopi hende a haya trabou y de futuro hopi mas ta bay haya trabou. Esaki ta bon pa tanto e comunidad, pero sigur tambe pa economia di Aruba. Proyectonan grandi infrastructural manera Green Corridor, Watty Vos Blvrd, reconstruccion y ampliacion di dr. HOH, mudamente di waf di container pa Barcadera, remodelacion di e waf crucero, mehoracion di barionan den e sentido mas amplio di palabra ta algun di e tantisimo proyectonan cu e gobierno aki a cumpli cu nan.
E idea ta cu tur loke haci mester ta enfoca den haci Aruba sostenibel pa famianan, medio ambiente y desaroyo economico. Pa e siguiente periodo di gobernacion 2017-2021 tin plannan grandi pa bay wordo ehecuta. Asina gobierno kier pa prosperidad yega cerca tur hende. Eman ta bay enfoca riba e tema aki mescos tambe riba finanzas publico y con esaki ta bayendo y kico kier logra riba e tereno aki den e periodo di gobernacion nos dilanti. Claro cu Eman ta toca tambe temanan manera economia y su diversificacion. Un topico hopi al caso ta criminalidad y siguridad cu ta haya atencion di Prome Minister. Ta sigui reduci crimen y percura asina pa crea barionan sigur. Cuido medico ta un otro topico cu ta hunga un rol importante den e bida diario di tur hende na Aruba y sigur nos grandinan. Medio Ambiente sin duda ta haya atencion special di Prome Minister Eman, kende – mescos su gobierno – ta reconoce e importancia di biba y traha den un ambiente limpi. Esaki ta na bentaha di nos mes y turismo tambe.
Educacion ta e yabi cu ta habri portanan tur caminda rond mundo. Un bon educacion ta e instrumento mas poderoso cu un persona tin pa transforma su bida y crea un bida di calidad pa su mes y su famia. Educacion ta un punto esencial pa e siguiente periodo di gobernacion. Un di e puntonan riba e tema educacion ta studiefinanciering. Gobierno a percura caba pa trece cambionan bentahoso pa loke ta studiefinanciering y lo trece mas cambionan positivo pa e studiantenan di Aruba. Ta bay introduci e sistema di longlife learning cu ta na bienestar di e persona mes y su doño di trabou. Varios punto mas ta bin dilanti durante e discurso nacional di Prome Minister Eman.


text:
Cuaresma ta nifica “cuarenta” y manera gran mayoria di nos hendenan a lanta cu e tradicion aki, ta aplic’e pa 40 dia di preparacion intensivo pa e fiesta di Pasco Grandi. 40 Dia ta un number simbolico cu ta expresa vispera ‘preparacion’ intenso di algo importante. Den e prome temponan, Cuaresma tabata un periodo di preparacion intensivo pa bautismo, cu ta exigi un coherencia y un cambio di mentalidad y actitud. Na Aruba a pesar cu tin diferente religion, hopi hende ta considera e periodo aki como uno di reflexion y ta haci cierto ayuno of abstinencia.
John Franklin Flemming
Funcion: Coordinador y consehero riba tereno di Cultura di Minister di Finansa Asuntonan Economico y Cultura
Kico Cuaresma ta nifica pa bo?
Cuaresma ta nifica pa mi, un parti grandi cu nos ta biba cu tanto e historia, bida y pasion di Cristo Hesus durante e 40 dianan.
Candy Dirkz
Funcion: Docente di Papiamento
Kico Cuaresma ta nifica pa bo?
Cuaresma ta un periodo di reflexion. Un periodo cu bo ta respeta y duna su luga. Un periodo cu hopi hende ta bishita misa mas hopi y ta resa mas.
Setty Christiaans-Yarzagaray
Funcion: Parlamentario Fraccion MEP
Kico e temporada di Cuaresma ta nifica pa bo?
Un temporada di respet pa bida, pero tambe pa ta gradecido pa loke Dios ta duna nos. Momento pa reflexiona riba e cosnan cu nos tin y cu tin ora nos ta “take for granted” y riba e cosnan cu ami a haci, cu por ta menos bon y cu sacrificio ta desea di mustra arepentimento y deseo pa drecha esakinan.
Charline Croes
Funcion: Administratie Medewerkster AZV
Kico Cuaresma ta nifica pa bo?
Cuaresma pa mi ta e periodo religioso di e Fe Catolico di 6x siman prome cu Pasco di Resureccion, durante cual ami ta reflexiona riba e ultimo dianan di Cristo Hesus su bida, su obediencia na su Tata, Nos Dios creador. E enorme sufrimento cu Cristo Hesus a sufri pa nos tur pecador. E sacrificio a simbolisa E como persona perfecto cu a sacrifica su mes, pa e desobediencia di 2 persona perfecto cu tabata Adam y Eva.


text:
Minister Glenbert Croes ta aplaudi e iniciativa di Renaissance pa hunto cu DPL busca 30 trahador
Minister Glenbert Croes ta aplaudi e iniciativa di Renaissance pa hunto cu DPL busca 30 trahador
Minister Glenbert Croes ta cuminsa cu gradici e famia di Renaissance Beach Resort & Casino kendenan mescos cu Aruba Aloe Balm, a opta pa cera lazo di cooperacion cu Departamento di Progreso Laboral. E cooperacion cu Renaissance ta encera oportunidad pa trabou pa 30 trahador local den e posicion di ‘room attendant’. Ademas di e salario mensual, Wind Creek ta ofrece su empleadonan multiple beneficio laboral secundario cu ta ehemplar y admirable pa un compania local.
Desde cu Glenbert Croes a haya e encargo di Minister di Asunto Social y Labor, el a pone un paro inmediato na e maneho anterior. El a anuncia un maneho anti-ontheffing y pro-trahadornan local. E cambio aki a trece hopi resistencia cu ne pasobra hopi cu anteriormente nunca a pasa un toets na DPL, awor mester a cumpli cu ne. Y hopi cu a custumbra cu e maneho anterior anti-local, mester a cambia nan ‘mindset’ y realisa cu awor tin otro Minister, otro Gobierno, otro maneho y cu nos hendenan local ta prome.
Mientras tanto Aruba por a mira su beneficionan, tasa di desempleo ta bahando. Y corectamente manera Minister a declara anteriormente, ainda e ta halto pero e ta bahando. E maneho ta dunando su fruto. E mandatario den esfuerso cu DPL, ta percurando pa localnan haya trabou prome.
Pues di e mandatario su banda tambe ta sali e yamada na tur cu ta desea un cambio real y positivo den su bida, e oportunidad cu Wind Creek/Renaissance ta ofreciendo ta unico, cu un serie di beneficionan.
Actualmente DPL ta ehecuta un maneho di admision mas estricto, transparente, responsabel y confiabel pa por brinda e trahado local e oportunidad prome. Finalmente DPL ta comprometi pa sigui stimula participacion laboral y ta gradici y aplaudi Renaissance Beach Resort y su operador Wind Creek pa e oportunidad aki pa traha den colaboracion cu DPL, stimulando y ofreciendo nos hendenan local e oportunidad unico pa traha cu un cadena hotelero di gran renombre y prestigio, cu no solamente ta enfoka ariba e comodidad di nan huesped, como tambe ta comprometi pa inspira, motiva y guia e empleadonan pa crece den nan funcion di trabou.
DPL ta anuncia cu ainda tin e oportunidad pa aplica na su oficina Sero Blanco. Por pasa libremente den siman entre 7:30 am – 11:30 am pa registra. Parti mainta no mester di cita pa registra y/o aplica. No lubida riba un ID valido y/o un extracto di Censo di Fl.5,=.
Pa mas informacion bishita pagina di “Facebook” Departamento di Progreso Laboral Aruba. Awor tambe por comunica y traha cita online haciendo uzo di e “Info Center” di e pagina di “Facebook” di DPL.


text:
WILLEMSTAD – Awor ku tin retiro obligatorio ta kai, ekonomia ta bira mas malu i por lo pronto no tin bista riba e fin di e krísis, ta masha importante pa keda vigilá salubridat mental. “Si hende haña strès i ta haña ku esaki ta ansha nan, nan mester buska ayudo”, sikólogo-terapista di relashon Irodice Cijntje-Copra ta bisa.
Na Kòrsou a registrá un atento di suisidio di un hende ku e dianan aki a pèrdè su trabou. Ounke ta difísil pa prueba ku esaki ta direktamente relatá na corona, por ferwagt un ola di emoshon pa motibu di e krísis di corona si.
“Kisas no mésora, pero mi ta teme un oumento di kaso di problema síkiko komo konsekuensha di e medidanan restriktivo na vigor i e reperkushon ekonómiko”, sikólogo Cijntje ta bisa. Rònt di dje i via “media sosial” e sikólogo ta tende e relatonan i ta konkluí ku tin hopi strès ta reina kaba.
Nos a yega dos siman mas leu ku e tumamentu di medida kontra e vírùs corona: ”Ainda e hendenan ta den un tipo di emoshon di vakashon, esei yama e ‘fase di honeymoon’: bo tin tur tempu di mundu i bo por fókùs ainda riba por ehèmpel hasi kos den kas ku semper bo ker a hasi.”
“Pero poko poko esaki ta kambia. Poko poko bo ta kuminsá realisá ku mester pone atenshon na entre otro un planifikashon di dia pa evitá e sintimentu di ‘sinta pòrnada’, pero tambe ku bo mester planeá kon mester trata e situashon na nivel personal. Poko poko hende ta bai prekupá mas tantu tokante e situashon entre otro pasobra esaki a kita hopi di nan i no tin un fecha final kla.”
Impakto riba salubridat públiko
No mester supestimá e impakto di e krísis di corona riba salubridat públiko. “Nos a papia hopi tokante e konsekuenshanan finansiero i sosial. Pero e hendenan ku mester akohé esaki mester ta salú físikamente i mentalmente si.
“E insiguridat por duna un preshon konstante riba e pensamentunan i sintimentunan di hende. Esaki por trese stress i por kousa pensamentu mórbido òf atake di pániko.”
“Den e kuadro aki espesialmente ta rekomendá pa evitá soledat, tuma solamente informashon konfiabel i den dósis na midí tokante e situashon, i hasi aktividat ku ta baha strès.”
Kuido síkiko
“Bo tin di hasi ku un sistema di kuido ku no ta 100 porshento optimal, pero mi sa por ehèmpel ku organisashonnan di gobièrnu ta papia ku hende na telefon tokante COVID-19 i otro tópiko. Esei mi ta haña masha bon.”
Cijntje ta papia tambe tokante e influensha di kultura karibense: “Nos ta hende ku ta masha orguyoso i ku no ta bati alarma lihé òf indiká ku nos mester di ayudo. Nos ta preferá solushoná tur kos nos mes.”
“Ke men profeshonalnan na e isla mester puntra nan mes unda nan por yuda i ofresé e ayudo aki aktivamente tambe. Di otro banda pueblo mester siña indiká kiko e mester. Kisas por promové e último aki ku dunamentu di mas informashon tokante e tópiko aki.”
Fundashon di ayudo Skuchami
Fundashon P.S.I. – Skuchami ta un instansha di salubridat síkiko ambulante. Via e kanal aki gobièrnu ta duna kuido síkiko ambulante relatá ku e krísis i corona. Skuchami na nòmber di gobièrnu ta den e tim di krísis di e vírùs corona.
Ta yama Skuchami komo promé pa duna ayudo síkiko
Skuchami ta prepará pa kubri e temporada di krísis aki? Angelique La Cruz, trahadó sosial i manager di divishon di Skuchami: “Ta algu nobo, niun hende no por a prepará su mes. Nos a kuminsá kaba ku ayudo. Poko poko, si mester di mas kuido, personal ets., nos por hasi un apelashon seka otro instanshanan.”
Skuchami promé ta skucha esun ku ta pidi yudansa pa establesé kiko e problema ta. Si mester di solushon agudo, por ehèmpel duna remedi òf atmishon, lo pone esaki kore.


text:
Iralice Jansen: Epidemiólogo lokal i alabes kabes di trayekto di bakunashon na Kòrsou.
PUNDA- Segun enkuesta ku a keda hasí pa tim di epidemiólogia na Kòrsou, no tin un motibu konkreto pakiko personanan ku no ke bakuná ta ninga e bakuna.
Manera ya ta konosí, for di komienso di e kampaña di bakunashon ekspertonan lokal a duna di konosé ku e meta prinsipal ta pa logra bakuná gran mayoria di e poblashon di Kòrsou. Ekspertonan internashonal, inkluyendo Organisashon Mundial di Salú (WHO), a informá na komienso di e pandemia ku nan ta di opinion ku paisnan mester yega un tasa di bakunashon di por lo ménos 85% pa asina logra papia di inmunidat kolektivo.
Sinembargo, komo ku e pandemia aktual ta kontené un vírus relativamente nobo pa mundu kompletu, ningun eksperto no por duna un porsentahe konkreto ku mester bakuná pa e yega inmunidat kolektivo. Segun epidemiólogo lokal, Iralice Jansen, durante un pandemia semper ekspertonan ta usa informashon ku ta na alkanse den momentu. Pa e motibu aki a bisa den komienso ku e ophetivo di bakunashon ta 85%. Tambe WHO a duna di konosé for di prinsipio ku mas haltu e tasa di bakunashon ta mas mihó esaki ta pa protekshon di un poblashon kontra brotenan kousá pa e vírus.
E pandemia aktual aun ta den desaroyo, esaki ta nifiká u aun e vírus ta mutua. Pa e motibu aki ekspertonan internashonal i lokal, mester keda tene kuenta ku esaki promé ku por duna un porsentahe konkreto riba e kantidat di bakunashon nesesario pa yega inmunidat kolektivo. Un sifra ofisial aun no ta eksistí pa motibu ku ningun hende no sa esaki. Sinembargo, ta importante pa realisá ku e medidanan lokal ta keda ahustá abase di e kantidat di kama ku ta okupá den hospital i e tasa di bakunashon di e poblashon.
Análisis konduktá riba e kantidat di personanan ku a bakuná na Kòrsou ta mustra ku alrededor di 70% di nos poblashon a risibí un mínimo di un bakuna. Sinembargo, e porsentahe di persona kompletamente protehá kontra e vírus di Covid-19 aun no a surpasá 65%. Outoridatnan lokal ta spera di por logra oumentá e tasa di bakunashon den poblashon pa asina por garantisá un protekshon mas mihó kontra posibel brotenan den futuro di e vírus di Covid-19.
Pa medio di un enkuesta tim di epidemiologia a purba na veriguá kiko e motibu prinsipal ta pakiko personanan ta ninga e bakuna kontra e vírus di SARS-CoV-2. Resultado di e enkuesta aki no a duna un kontesta konkreto riba e pregunta prinsipal, lokual si a sali na kla ta ku diferente persona no a bin tuma e segundo shòt di bakuna, algun persona a lubidá, otronan a duna di konosé ku nan no a haña liber di trabou i tin algun persona ku no ta mira e urgensia pa bakuná, esaki Jansen a informá.


text:
ORANJESTAD – Un candela grandi den un dump ilegal na Tamarijn ta causando asina tanto molester cu bisiñanan no por ni drenta nan cas.
Un huma pisa a tapa henter e bisindario, yegando te na otro barionan. Bisiñanan di e dump na unda – segun yiu di e propietario – companianan ta deposita palo, beton, mata y desperdicio di construccion a haya nan mes buscando otro lugar pa drumi, ya cu brandweer no ta premira cu e huma lo kita pa e proximo dianan.
Un reportahe di Ariën Rasmijn
E dump di Tamarij ta existi pa casi 20 aña caba y tabatin diferente biaha cu bisiñanan a purba di para uzo di dje, sin exito. Nan ta bisa cu tin asbest y tankinan bieu di as dera den e dump. Yiu di e propietario sinembargo ta desmenti esaki. E ta bisa cu e buraco di e dump ta casi completamente tapa caba y cu e intencion ta pa e bira un parke of veld di futbol.


text:
Diahuebs mainta a drenta informe di un caso di maltrato cu un persona herida door di su pareha na un adres na Tanki Leendert, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un maltrato di un dama cu un cabo di un chapi door di su mesun pareha. E homber cu a comete e acto cruel aki mes a bandona e sitio. Polis a bay busca den vecindario si por encontra cun’e pero sin resultado. E sospechoso ta color cla delega bisti cu jeans y flanel preto cabey basta tempo sin corta. Ta trata aki di R.Y. di 43 aña di edad.
Polis a confisca e chapi cu a usa pa agredi e dama


text:
Gobierno ta pidi union pero tur hende ta mira cu no tin union den gobierno
Totalmente decepciona y hopi babuca miembro di fraccion di AVP, Benny Sevinger a keda despues dia scucha e discurso di Gobernado na apertura di Aña Parlamentario.
El a mustra cu pa tradicion ta asina cu gobierno pa medio di Gobernado, ta gobierno ta mustra con leu e ta cu ehecucion di su plan di gobernacion, kico nan a haci caba y kico nan ta bay haci pa asina duna un perspectiva na comunidad, kico ta spera tur hende den futuro pero na mes momento kico gobierno a cumpli cune pa loke el a priminti pueblo cu e lo ehecuta.
“Lamentablemente mi por a tuma nota di un discurso sin ningun pero ningun contenido y esaki ta di lamenta ya cu si gobierno a priminti pueblo asina hopi cos durante di campaña, pueblo a spera di scucha un lista di tur loke gobierno a logra den e añanan cu a pasa.
Esaki ta e problemanan cu gobierno ta confrontando na e momentonan aki y bisa e solucionnan cu gobierno tin pa atende y soluciona e problemanan aki.
Absolutamente nada no a bin dilanti den e mensahe di gobernado y hasta por a ripara na cara di gobernado, cu su persona no tabata mucho contento cu e contenido di e mensahe aki.
Ora cu analisa tur e discursonan di pasado cu a ser hiba durante di ocasionnan similar, e discurso die aña aki tabata e discurso di mas malo cu mi a yega di scucha y sigur esun di mas cortico tambe.
Ora cu analisa e contenido di e mensahe di gobierno cu Gobernado a trece, pueblo ta spera cu gobierno a analisa tur ministerio pero no tabatin un liña notabel cu no a informa riba ministerionan manera di economia, di turismo, di enseñansa, dunando informacion riba tur loke gobierno a logra den e ministerionan aki y otronan.
Tampoco a bin dilanti kico gobierno ta bay haci den tempo cu ta bin, con lo atende cu e ministerionan aki y lamentablemente e unico cosnan cu por a scucha den e mensahe di gobierno, tabata cu mester tin unidad na Aruba pa asina por confronta e problemanan cu tin.
Esaki ta pone tur hende para un rato y puntra ta kico ta e mensahe cu gobierno kier manda pa comunidad y con gobierno kier pidi comunidad pa ta uni cu gobierno, pero no ta duna pueblo claridad na comunidad y tampoco ta traspasa esaki dor di gobierno su accionnan pa asina comunidad mira cu tin unidad of nos mester unidad den pais Aruba.
Pa cuminsa den bo propio gabinete tin minister cu a entrega denuncia contra coleganan na Ministerio Publico y e propio Prome Minister riba presion di Hulanda, a entrega keho na Ministerio Publico contra un ex Minister di su gabinete, Otmar Oduber.
Minister ta subi avion bay sin duna cuenta na Ministerraad riba kico el a bay haci, despues cu el a caba di yega, despues cu el a caba di haci henter un show den parlamento y no tin un unidad den e gobierno aki.
Un otro minister cu nan a entrega keho contra dje, no ta bin atende Ministerraad ya cu su colega ta sinta eyden y e ora ta lanta e pregunta ta kico ta e mensahe cu gobierno ta manda pa pidi pa unidad den comunidad aki. Unda cu bo bay rond e isla por tende di e caos aki caminda no tin unidad ni den gobierno,” Benny Sevinger miembro di fraccion di AVP a declara.


text:
Centrale Accountantsdienst (CAD)
Vision/Mision
Nos ta profesionalnan competente y integro cu ta sirbi e interes general obhetivamente y imparcial door di ofrece siguransa. Nos ta ehecuta e mision aki cu hopi atencion (cautela) y experticio na servicio di gobierno y comunidad.
E balornan fundamental cu ta guia nos ta:
- Integridad - Nos ta husto y sincero;
- Traha den ekipo - Nos ta traha hunto pa realisa metanan colectivo y individual;
- Pasion - Nos obhetivo ta pa semper sigui supera nos mes;
- Proactividad - Nos actitud ta di anticipa y busca solucion.
Lema
Profesionalnan integro y imparcial
Servicio Central di Accountant (Centrale Accountantsdienst) ta e servicio interno di accountant pa Pais Aruba. CAD ta resorta bou di ministerio di Finansas y Organisacion Gubernamental.
CAD ta controla e cuenta anual di Pais Aruba y suminstra un declaracion di accountant. E cuenta anual di Pais Aruba ta un documento importante pasobra pa medio di esaki Gobierno ta responsabilisa su mes na Parlamento tocante e maneho financiero cu el a hiba. Ademas di controla e ministerionan, CAD ta encarga tambe cu controla e companianan di gobierno y di cierto personanan huridico cu tin relacion cu Pais Aruba.
Pa yega na un declaracion di accountant, CAD ta controla e administracion financiero di e departamentonan di Gobierno. Como e accountant interno, CAD tin conocemento amplio di e organisacion y proceso di trabou di e ministerionan, servicio y departamento. Pesei CAD ta conseha tocante maneho di risico riba e tereno di:
- Confiabilidad den dunamento di informacion financiero y operacional;
- Efectividad y eficiencia di e proceso di trabou;
- Seguridad di propiedad;
- Cumplimento di ley y areglo di contracto.
Normalmente CAD ta haci investigacion ariba propio iniciativa. Ta scoge e proyectonan pa investiga a base di e balotacion di risico y e interes financiero. Ademas ta haci investigacion ariba peticion di Ministro y management di servicio y departamento.
CAD ta traha un rapport di cada investigacion y ta entreg’e na e ministronan concerni. Camara di ControlariaGeneral (Rekenkamer) y management di e departamento concerni tambe ta haya un copia di e raport.


text:
KRALENDIJK – Despues ku e parti ofisial a tuma lugá den Stadion Antonio Trenidat den Rincon, a inisiá e promé wega. Ta trata di futbòl kaminda Boneiru a enfrentá Hulanda. Promé ku wega a kuminsá, tabata kos pa mira. Gezaghèber Edison Rijna a para den gol i Prens Pieter Christiaan van Oranje – Nassau a skòp bala direkshon di gol. Simplemente gezaghèber a laga Prens bor’é manera nan ta bisa. Un bala di skòp riba man drechi di portero Rijna, kende a hasi intento sinembargo no sufisiente pa stroba e bala di bai den gol.
Fo’i den minütnan inisial di e partido, Boneiru ta sali bai dilanti 1-0. Na momentu ku e partido a parti na dos pa sosiegu, Boneiru ya tabata dilanti 3-0 den e partido. E di dos mitar di e partido Boneiru ta hinka kuater gol mas pa finalmente gana e partido ku skor di 7-0.


text:
KRALENDIJK – Kuerpo Polisial di Karibe Hulandes ke kontakto mas estrecho ku habitantenan dje tres islanan Boneiru, Saba i Statia. Pa logra esaki e kuerpo ta hasi uso algun aña kaba di polis di bario. Hubert ‘Iby’ Statie ta polis di bario di Rincon.
Iby Statie (53) sa kiko ta pasa den Rincon. E konosé e habitantenan i organisashonnan den e bario. Ya pa bintinuebe aña kaba e ta polis i for di 101010 e ta e polis di bario kaminda tur hende dje bario por akudí serka dje.
Kontakto direkto
Statie: “E tarea mas prinsipal ta e kontakto direkto ku bo tin ku e siudadanonan den bario. E polisnan ku ta patruya ta solushoná un problema na e momentu ei. Nan ta tuna datos i sigui ku patruya. Nos komo polis di bario ta wak detaye i kon pa solushoná problema a largo plaso. Nos ta wak e doló di hende dje bario di aserka.”
Di akuerdo ku Statie Rincon tin hopi molèster di bendementu di droga i muchanan menor di edat ku komportashon seksual indeseá i keda lat riba kaya sin kontrol. “Nos ta kuminsá serka e mayornan i atendé nan seriamente pa mustra nan riba nan responsabilidat. E muchanan no por ta riba kaya e oranan lat di anochi ei.”
Muchanan
Iby Statia ta duna muchanan na Rincon atenshon speshal. Regular nan ta haña informashon di diferente tópiko. Resientemente Iby Statie a bishitá Watapanaschool i a papia ku e muchanan tokante reglanan den tráfiko.
Outor: Belkis Osepa


text:
KRALENDIJK – Awe tardi den kareda di algu promé ku 3’or, den área di saliña na altura di Pink Beach, hendenan a tuma nota kon hos a baha riba laman. Esaki ta un fenómeno di naturalesa ku no hopi bes ta wòrdu mirá na Boneiru i a kapta atenshon di esnan ku tabata na parti sùit di nos isla. E hos a keda algun minüt riba laman i despues a disparsé.
KONDISHON DI TEMPU
Meteo ta informá ku un ola tropikal situá awe traimèrdia riba parti ost di Laman Karibe ta move den direkshon wèst. E sistema aki por siguí desaroyá durante di próksimo dianan i bira un siklon tropikal. Pa lokual ta trata e kondishon di tempu pa e islanan ABC durante di e próksimo 24 ora: Tiki bientu for di direkshon variá i bastante kalor. Durante oranan di awe tardi te ku djaluna mèrdia ta antisipá un oumento di nubia ku algun yobida kompañá pa welek ku bos. Servisio Meteorológiko Kòrsou lo siguí e desaroyo di e sistema aki hopi di aserka.


text:
DPL a presenta charla interactivo na studiantenan di EPI sector Welzijn riba e topico di Entrevista Laboral
Riba 14 maart 2018 studiantenan di EPI sector Welzijn a organisa un anochi di informacion y conscientisacion cu e tema di; “Werkloosheid bij Jong Volwassen/Volwassenen’ dirigi riba hobennan cu den futuro cercano lo mester subi nos mercado laboral. Sr. Richenel Stamper HR, PR staffunctionaris DPL a presenta un charla interactivo na studiantenan di EPI sector Welzijn y un mini workshop riba e tema: Entrevista laboral na Aña 2018. Durante anochi aki a presenta tur informacion, tips y conseho na esnan cu lo mester pasa den un Entrevista Laboral real den futuro. DPL ta gradici EPI y studiantenan pa e oportunidad aki y ta spera di sigui traha hunto pa asina yuda nos hobennan pa subi nos mercado laboral cu exito!


text:
NewsRosario2019
Aksel ta keda cortico pa e gran final
Lo mester hunga pa e 3 y 4 lugar
Aksel ta keda cortico di hunga e gran final di singles manjan
Despues cu mainta Aksel a gana Uruguay, merdia aki na Rosario e mester a enfrenta e number 2 seeded Oliveira Santos di Brazil aki na La Florida.
Wega a cuminsa basta parew pero Aksel no por a wanta e ritmo di Brazil y asina a perde e prome set cu score di 6-3. Di dos set Santos a start un biaha mas fuerte. Aksel a purba di drenta bek den wega pero no a logra y asina ta cay venci den e di dos set tambe cu score di 6-2.
Asina tambe Aksel ta keda for di e gran final pero lo tin hunga manjan ainda pa di 3 y 4 lugar aki na Rosario.


text:
Manera nos a informa den un otro informe di detencion di e conocido “Droopy” aki ta sigui un update. Despues di cu nos a emiti un informe di su detencion un rato despues ela ser laga den libertad y como un fiel bishitante di nos pagina ela manda un comment cu su foto mustrando cu e ta liber atrobe! Pues algun minuut despues di su detencion ela ser poni mesora den libertad.
1 thought on “Droopy a recupera su libertad algun minuut despues di su detencion”
-
Ta bon nan a lagabo bay pasobra ken ta bay muha y spuit e matanan di canabis ma spanta masha hopi mes.